Prekinuta tradicija – Kup Radivoja Koraća se seli u Novi Sad - 27.01.2021, Sputnik Srbija\nPrekinuta tradicija – Kup Radivoja Koraća se seli u Novi Sad\nUpravni odbor Košarkaškog saveza Srbije odlučio je da se završni turnir Triglav osiguranje Kupa Radivoj Korać održi od 11. do 14. februara 2021. u Novom Sadu. 27.01.2021, Sputnik Srbija\nkošarka, sport, kup radivoja koraća\nUpravni odbor Košarkaškog saveza Srbije odlučio je da se završni turnir Triglav osiguranje Kupa Radivoj Korać održi od 11. do 14. februara 2021. u Novom Sadu.\nTo znači promenu dosadašnje prakse da se finalni deo najmasovnijeg košarkaškog takmičenja u Srbiji igra u niškoj hali „Čair“.\nUtakmice će se igrati u velikoj i maloj dvorani „SPENS“.\nČetvrtfinala će biti na programu u četvrtak 11. februara, petak 12. februar je slobodan dan, polufinala su u subotu 13. februara, a finale u nedelju 14. februara.\nZa trofej „Žućkove levice“ u Novom Sadu boriće se pet ABA ligaša – Partizan NIS, Crvena zvezda MTS, FMP, Mega Sokerbet i Borac.\nUz njih za trofej će se boriti finalisti drugog stepena Kupa KSS Vojvodina i kragujevački SPD Radnički d.o.o. i zemunska Mladost kao prvoplasirana na kraju prvog dela takmičenja u Košarkaškoj ligi Srbije.\n„Ove godine, zbog trenutne situacije sa pandemijom virusa Kovid-19, sve utakmice Triglav osiguranje Kupa Radivoj Korać biće odigrane bez prisustva publike, uz poštovanje svih propisanih mera Kriznog štaba Vlade Republike Srbije. Iz istog razloga, ove godine neće biti organizovan Beobasket Mini kup za pionire“, navedeno je u saopštenju.\n► Da li je Somborac najbolji na planeti?


Zašto nije registrovana firma za izgradnju banje? - Nije plaćeno 10.000 evra osnivačkog kapitala\nBečejski Mozaik 23 mart 2012\nU ugovoru o pravima i obavezama opštine Bečej i zatvorenog akcionarskog društva Akvaprofit iz Budimpešte u vezi sa izgradnjom komercijalne banje u Bečeju, čiji potpisnici treba da budu predstavnici partnera, određeni su i rokovi za početak ulaganja, za uplatu osnivačkog kapitala itd. Ovaj ugovor je lokalni parlament usvojio početkom ove godine, a njemu je prethodila odluka takođe lokalnog parlamenta iz jula prošle godine o osnivanju privrednog društva turističkog-rekreativnog centra opštine (komercijalne banje). Predstavnici opštine i Akvaprofita u decembru su potpisali i ugovor o osnivanju društva sa ograničenom odgovornošću VitalSpa (to zajedničko preduzeće opštine i investitora treba da gradi banju).\nOd početka februara meseca do danas nisu postojale prepreke da se u Agenciji za privredne registre registruje firma VitalSpa, međutim, to do 20. marta nije urađeno, a investicija ne može da bude započeta dok se preduzeće ne registruje. Po nezvaničnim informacijama, VitalSpa još uvek nije registrovana, jer partneri (opština i Akvaprofit) nisu platili osnivački kapital – lokalna samouprava 2.500 evra, a Akvaprofit 7.500.\nInače, u ugovoru koji je usvojen na sednici Skupštine opštine u februaru, navodi se da će on na dan potpisivanja biti overen u sudu, a u roku od 10 radnih dana od dana potpisivanja opština i investitor treba da uplate pomenuti osnivački kapital od ukupno 10.000 evra. Ne zna se da li su partneri uopšte potpisali ugovor (predsednik opštine Bečej i direktor Akvaprofita), a ako jesu kada, i u tom slučaju da li se/ će se poštovati rok od 10 dana za uplatu osnivačkog kapitala.\nDok se čeka registracija firme, građani Bečeja mogu da zamišljaju kako će jednog dana izgledati raj u Bečeju – gledajući bilborde u centru grada – vredan oko 30 miliona evra, velnes i banjski hotel sa četiri zvezdice, ukupne površine 10.000 kvadratnih metara sa najmanje 200 soba, sa 2.500 kvadratnih metara bazena oko hotela.\nPodsetimo, u decembru mesecu prošle godine, na svečanosti potpisivanja ugovora o osnivanju firme VitalSpa između mađarskog partnera i opštine, rečeno je da će izgradnja komercijalne banje biti započeta na proleće ili leto ove godi-\nViše iz ove kategorije « Počela je predizborna kampanja: SVM nije neprijatelj DS-a\tU dvorcu „Fantast“: Predstavljeni IPA programi »


Dveri i DJB predlažu da opština Bor prva usvoji Porodičnu deklaraciju - Bor 030\n21. oktobra 2021. | 06:19\nNaslovna Vesti Politika Dveri i DJB predlažu da opština Bor prva usvoji Porodičnu deklaraciju\nDveri i DJB predlažu da opština Bor prva usvoji Porodičnu deklaraciju\n11.5.2018. | 17:35\nPredstavnici pokreta „Dveri“ i „Dosta je bilo“ predložili su predsedniku Skupštine opštine Bor da na prvoj narednoj sednici u dnevni red uvrsti Porodičnu deklaraciju, a odbornike vladajuće većine i opozicije da zajedno usvoje ovaj dokument.\nSaša Stojčić, predsednik Opštinskog Odbora „Dveri“ istakao je da Opština Bor treba, po najhitnijem postupku, da donese Porodičnu deklaraciju jer je, po njegovim rečima, demografska situacija u na republičkom i lokalnom nivou zabrinjavajuća.\n„Demografski podaci kažu da se u Boru rodi između 350 i 450 beba godišnje umesto proseka od 800 do 900 novorođenih koliki je bio pre demokratskih promena. Prosečna starost je preko 40 godina, broj umrlih je veći od broja rođenih, sve se manje brakova sklapa, a veliki broj mladih odlazi iz zemlje čim završi srednju školu ili fakultet“, ističu iz pokreta „Dveri“.\nKao razlog za usvajanje predložene Porodične deklaracije „Opština Bor – zaštitnik porodice“, navodi se, demografsko opadanje, odlazak mladih iz Srbije, ali i značaj porodice kao osnovne ćelije društva.\n„Mladi koji osnuju porodicu susreću se sa realnim problemima – nemaju posao (često oba supružnika), nemaju rešeno stambeno pitanje i u takvoj situaciji se retko odlučuju da imaju više od jednog deteta“, kaže Stojčić.\nDeklaracija predviđa da svaki nivo vlasti u Srbiji treba da nastoji da pospeši natalitet i zaštiti i ohrabri porodice sa više dece, kao i da treba podsticati zdrav stil života.\nPokret „Dveri“ podržava usvojene demografske i socijalne mere Opštine Bor, ali ocenjuju da su one samo prvi korak u borbi protiv „bele kuge“ u našem gradu.\n„Opštinskoj vlasti predlažemo da na prvoj narednoj sednici stavi kao tačku dnevnog reda donošenje Porodične deklaracije – „Opština Bor – zaštitnik porodice“, a zatim da svi mi zajedno (i pozicija i opozicija) usvojimo ovu deklaraciju prvi u Srbiji.\nTražimo da se oformi skupštinski odbor za zaštitu porodice – jer je trenutno porodica najugroženija kategorija u Republici Srbiji.\nOvo treba da bude pitanje svih pitanja, jer je u opasnosti opstanak našeg naroda. Zadatak odbora bi bio da stalno predlaže mere za poboljšanje kvaliteta života naših porodica, kao i da prati dinamiku izvršenja istih“, poručio je Stojčić.\n„Dveri“ i „Dosta je bilo“ su pozvali Borane da u utorak 15. maja prisustvuju prigodnom programu koji ova dva pokreta organizuju povodom Međunarodnog dana porodice na platou Doma kulture od 18 sati.


RTS :: Slučaj Dulić, opasne kablovske veze\nHronika Slučaj Dulić, opasne kablovske veze\nsubota, 06. okt 2012, 08:35 -> 12:38\nSlučaj Dulić, opasne kablovske veze\nPolicija pokušala da privede bivšeg ministra Olivera Dulića zbog zloupotrebe službenog položaja. Dulić se najpre pozvao na poslanički imunitet, ali ga se kasnije odrekao, posle obraćanja javnosti u kojem je negirao da je prekršio zakon. U policiji saslušani i bivši pomoćnik ministra Nebojša Janjić i direktor "Puteva Srbije" Zoran Drobnjak.\n17.43 - Završeno saslušanje Nebojše Janjića u policiji. Određeno mu je zadržavanje do 48 sati.\n17.28 - Skupština Srbije razmotriće u ponedeljak Predlog odluke o ukidanju imuniteta poslaniku Oliveru Duliću, saopšteno je iz republičkog parlamenta. Sednica će početi u 10 časova, a ukidanje Dulićevog imuniteta je jedina tačka dnevnog reda.\n16.05 - Javio sam se policiji i ljudima koji su me jutros pozvali, oni su rekli da za to nema potrebe i da će me dalje obaveštavati da li ću biti pozvan ili ne, rekao je Dulić ispred Palate "Srbije" napomenuvši da stoji na raspolaganju državnim organima.\n15.15 - Oliver Dulić je pokušao da uđe u Palatu "Srbije", u kojoj se nalazi MUP Srbije, ali je vraćen sa portirnice, javlja reporter RTS-a.\n15.00 - Apsolutno su neprihvatljive insinuacije da borbom protiv korupcije i kriminala Vlada Srbije sprovodi politički obračun sa političkim neistomišljenicima, rekao premijer Ivica Dačić.\n14.15 - Borba protiv korupcije je tek počela i neće nas zaustaviti politički napadi, rekao za RTS prvi potpredsednik Vlade Aleksandar Vučić.\n13.23 - Administrativni odbor Skupštine Srbije, posle zatvorene sednice, predložio parlamentu da Oliveru Duliću ukine imunitet, saopštio predsednik tog tela Zoran Babić. Predsednik parlamenta Nebojša Stefanović izjavio za RTS da će sednicu Skupštine zakazati za ponedeljak.\n12.36 - Oliver Dulić, na konferenciji za novinare u Skupštini Srbije, izjavio da nije prekršio zakon i da se neće više pozivati na poslanički imunitet. Konferenciji prisustvovali i funkcioneri DS-a Dušan Petrović, Dragan Šutanovac, Mirko Cvetković i Dragoljub Mićunović.\n12.12 - V.D. direktora JP "Putevi Srbije" Zoran Drobnjak dao izjavu policiji o "slučaju Dulić", nakon čega je pušten, javlja agencija Tanjug.\n11.54 - Zahtev Tužilaštva za ukidanje poslaničkog imuniteta Oliveru Duliću stigao u Skupštinu Srbije, nezvanično saznaje RTS.\n10.15 - Predsednik administrativnog odbora Skupštine Srbije Zoran Babić rekao za RTS da će zakazati sednicu tog tela čim mu bude prosleđen zahtev Tužilaštva. Odbor predlog odluke dostavlja Narodnoj Skupštini koja može ukinuti poslanički imunitet. Sednica parlamenta najverovatnije u ponedeljak.\n9.22 - Tužilaštvo za organizovani kriminal uputiće zahtev Skupštini Srbije da se Oliveru Duliću ukine poslanički imunitet, rekao za RTS tužilac Miljko Radisavljević.\nPolicija je jutros pokušala da privede bivšeg ministra za životnu sredinu i prostorno planiranje Olivera Dulića, zbog sumnje da je zloupotrebio službeni položaj pri izdavanju dozvola za postavljanje optičkih kablova na trasama državnih puteva.\nBivši ministar najpre se jutros pozvao na poslanički imunitet, ali ga se kasnije odrekao, posle obraćanja javnosti u kojem je negirao da je prekršio zakon.\nTužilac Miljko Radisavljević rekao je za RTS da su Uprava kriminalističke policije i Tužilaštvo za organizovani kriminal u martu ove godine pokrenuli predistražni postupak povodom izdavanja dozvola za postavljanje optičkih kablova duž magistralnih i regionalnih puteva u Srbiji za 2009. i 2010. godinu.\n"Postoji osnovana sumnja da je prilikom izdavanja osam dozvola ministarstva životne sredine 'Nuba investu' iz Beograda, prekršen Zakon o planiranju i izgradnji i da su tada tri osobe, među kojima i bivši ministar Dulić zloupotrebili službeni položaj", rekao je Radisavljević.\nZbog sumnje da su umešani u malverzacije, na saslušanje u policiju su privedeni i bivši pomoćnik ministra Nebojša Janjić i direktor Javnog preduzeća "Putevi Srbije" Zoran Drobnjak, koji je posle toga pušten. Janjiću je određeno zadržavanje do 48 sati.\nTužilac je, kako procedura nalaže, Narodnoj skupštini poslao zahtev za ukidanje imuniteta Oliveru Duliću, a iz republičkog parlamenta je nakon toga saopšteno da će Skupština o ukidanju imuniteta raspravljati u ponedeljak.\nPredsednik Skupštine Nebojša Stefanović rekao je da će parlament ukinuti imunitet i Duliću i svakom drugom poslaniku za koga bude podnet zahtev za ovakva dela za koje se optužuje. "Narodna skupština ne može da bude utočište za bilo koga za koga postoji sumnja da je učinio krivična dela", rekao je Stefanović.\nOdbor za administrativno-budžetska i mandatsko-imunitetska pitanja već je predložio da se bivšem ministru ukine imunitet.\nDulić: Politička hajka\nOliver Dulić je, međutim, na konferenciji za novinare u Skupštini rekao da nema potrebe da se sastaju ni Odbor, ni Skupština Srbije.\n"Ja se na imunitet pozivati neću. Pozvao sam se na imunitet samo da bih danas došao ovde, i razotkrio i ogolio ono što je apsolutno politička hajka protiv jednog nevinog čoveka ili nevinih ljudi, zarad prikazivanja jedne glave i puštanja krvi koja javnosti treba. Ja nikada nisam prekršio zakon", rekao je Dulić.\nOn je podsetio da je Republičko javno tužilaštvo dopisom od 20. decembra 2010. godine obavestilo Ministarstvo životne sredine i prostornog planiranja da iz izvršenog uvida u dostavljenu dokumentaciju proizlazi da je Ministarstvo u postupku izdavanja dozvola preduzeću "Nuba invest" za izgradnju optičkog kabla duž magistralnih i regionalnih puteva, postupalo u skladu sa zakonom o planiranju i izgradnji.\nOliver Dulić je precizirao da u zaključku Vlade Srbije, koji je potpisao tadašnji zamenik predsednika Vlade Srbije Ivica Dačić, stoji da prilikom izdavanja dozvola preduzeću "Nuba invest" nije prekršen Zakon o planiranju i izgradnji.\nPremijer Dačić odgovara da je u to vreme, kao zamenik premijera, potpisivao sve odluke Vlade i da je to tehnička stvar.\nKonferenciji za novinare koju je Dulić održao prisustvovali su bivši premijer Mirko Cvetković, šef poslaničkog kluba Demokratske stranke u Skupštini Srbije Dragoljub Mićunović, Slobodan Homen, Dušan Petrović, Borko Stefanović, Nada Kolundžija, Dragan Šutanovac.\nDragoljub Mićunović je rekao da se ovde radi o političkom procesu, ocenivši da to nije dobro i znači da u našem društvu postoji kriza vladavine prava. "Svi su nevini dok se ne dokaže suprotno, a već mesecima se protiv Dulića vodi hajka", rekao je Mićunović.\nInače, bivši ministar Dulić se posle podne pojavio u prostorijama Ministarstva unutrašnjih poslova u Palati "Srbija", gde se zadržao petnaestak minuta. Oliver Dulić je legitimisan i potom pušten uz obrazloženje da će procedura biti nastavljena kada mu Skupština oduzme imunitet.\n"Javio sam se policiji i ljudima koji su me jutros pozvali. Oni su rekli da za to nema potrebe i da će me dalje obaveštavati o tome da li ću biti pozvan ili ne", rekao je Dulić napomenuvši da stoji na raspolaganju državnim organima jer, kako kaže, poštuje institucije i želi da se sve u njima i rešava.\nDulić ističe da će se u budućnosti, u okviru borbe protiv korupcije sve dešavati po istom modelu. "Uhvate čoveka, provuku ga kroz tabolidne medije, o njemu kažu najneverovatnije neistine i potom država reaguje optužnicom koja nema nikakve veze sa zakonom niti bilo kakve veze sa istinom", rekao je bivši ministar.\n"Pozivam ih da ispitaju svaku reč koju su o meni pisali tabloidni mediji poslednje dve-tri nedelje, svaku glupost koju su objavili o meni - i da imam skupocene satove, i da sam trošio pare na lavove, i da sam trošio pare na bilborde, jer ja na kraju hoću da izađem sa papirom da sam pošteno radio i da sam pošten", naveo je bivši ministar.\nSlučaj "Nuba invest"\nDulić je i ranije dovođen u vezu sa aferom oko izdavanja dozvola za postavljanje optičkih kablova duž srpskih puteva slovenačkoj firmi "Nuba invest". Informacije o nepravilnostima u vezi sa poslovanjem u Srbiji demantovala je firma "Nuba savetovanje i investiranje", koja je osnivač i vlasnik "Nube invest".\nIako Oliver Dulić ističe da se još 2010. godine Republičko tužilaštvo izjasnilo da nije bilo zloupotrebe položaja prilikom dodele posla "Nuba investu", iz tog tužilaštva saopštavaju da treba imati u vidu da je to mišljenje bilo zasnovano na analizi samo dela dokumentacije koju je tada dostavilo Ministarstvo životne sredine i prostornog planiranja, što je izričito i navedeno.\nTužilaštvo je saopštilo da su značaj i količina novih podataka i informacija dobijenih posle decembra 2010. godine, do kojih je došla policija, omogućili pokretanje postupka u vezi sa izdavanjem građevinskih dozvola preduzeću "Nuba invest".\nU saopštenju se navodi i da je policija analizirala celokupnu dokumentaciju koja se odnosi na izdavanje, ne samo građevinske, već i prethodnih lokacijskih dozvola preduzeću 'Nuba invest', a pored toga obavljeni su i razgovori sa zaposlenima koji su ukazali na neregularnosti povodom izdavanja dozvola.\nZa posao postavljanja optičkih kablova "Nuba" je podnela zahtev nadležnom ministarstvu samo par meseci nakon registracije preduzeća u Srbiji, u septembru 2009. godine. Dozvolu od resornog ministarstva dobila je već 16. oktobra.\nTrinaest dana kasnije, Ministarstvo je u ime te firme, uputilo zahtev preduzeću "Putevi Srbije" radi izdavanja saglasnosti za postavljanje optičkog kabla na relaciji Batrovci-Beograd. Zahtev je potpisao ministar Oliver Dulić.\n"Putevi Srbije" prvo odbijaju zahtev nalazeći da je "Nuba" nekvalifikovana za taj posao. Odluka se, ipak, naknadno menja i favorizovana firma - uprkos manjkavom zahtevu i uz asistenciju ministarstva koje ignoriše primedbe - dobija posao.\nDosadašnja istraga, kako RTS saznaje u policiji, praktično je potvrdila ranije sumnje Saveta za borbu protiv korupcije da je "Nuba invest" godinu dana bila u prednosti u odnosu na ostale firme, a samim tim i u povlašćenom položaju jer je dobila mogućnost da iznajmljuje mrežu internet provajderima i mobilnim operaterima.\nSavet za borbu protiv korupcije je na problematičnost postupka ukazao još u novembru 2010. godine. Izveštaj Saveta za borbu protiv korupcije možete pročitati ovde.\nKako su tada preneli mediji, Savet za borbu protiv korupcije detaljno je istražio kako su izdate dozvole preduzeću "Nuba invest" i otkrio da ova firma, zahvaljujući dozvolama Ministarstva životne sredine i prostornog planiranja i JP "Putevi Srbije", godinu dana bila jedino preduzeće koje je postavljalo cevi sa optičkim kablovima, uprkos činjenici da u Republičkoj agenciji za elektronske komunikacije (RATEL) nije ni bila registrovana kao operater.\nIstraga će morati da odgovori i na pitanje koje je mučilo i Savet - zbog čega je posao vredan milione evra dobilo tek osnovano preduzeće sa tada jednim zaposlenim i osnivačkim ulogom od tri hiljade evra?\nO kojoj zaradi je reč govore i podaci, koje RTS saznaje iz izvora bliskih istrazi, da ugovor koji je "Nuba invest" potpisala sa jednom američkom firmom na 25 godina donosi milion i po evra godišnje, dok od ugovora sa slovenačkim preduzećem na 10 godina godišnje zarađuju pola miliona evra.\n"Nuba invest" je gradila mrežu optičkih kablova prema Hrvatskoj, Rumuniji, Bugarskoj, Makedoniji, dok su aktuelni operateri u Srbiji, poput "Telenora" i SBB-a, do svojih prvih dozvola uspeli da dođu tek posle godinu dana.\n(utorak, 09. okt 2012, 10:04) - anonymous [neregistrovani]\n(nedelja, 07. okt 2012, 15:48) - anonymous [neregistrovani]\n(nedelja, 07. okt 2012, 10:52) - ljubisav tomic [neregistrovani]\n(subota, 06. okt 2012, 22:06) - anonymous [neregistrovani]\n(subota, 06. okt 2012, 20:31) - Slobodan [neregistrovani]\n(subota, 06. okt 2012, 20:31) - Milunka [neregistrovani]\n(subota, 06. okt 2012, 20:30) - Vožd [neregistrovani]\n(subota, 06. okt 2012, 20:30) - Saska [neregistrovani]\n(subota, 06. okt 2012, 20:28) - Ivka [neregistrovani]\n(subota, 06. okt 2012, 20:13) - anonymous [neregistrovani]


Novi transfer u NSRS - Šešić prelazi u redove vladajućih - Leutar.net\n12. aprila 2022. LEUTAR Republika Srpska, Vijesti 0\nŠešić će biti 12 poslanik koji je iz opozicije tokom ovog mandata prešao u vladajuću koaliciju, a sedmi iz SDS, koji je mandat te stranke unio u Dodikovu koaliciju.\nDavor Šešić više nije u Klubu poslanika SDS-a u Narodnoj skupštini Republike Srpske.\nŠešić će mandat dobijen na listi SDS-a da odnese u neku drugu stranku. Prema nekim informacijama u pitanju je Socijalistička partija Petra Đokića, koja je koalicioni partner SNSD-a .\nKako je BN- u potvrđeno, Šešić se juče oprostio od kolega u Klubu SDS-a.\nInače, kao razlog odlaska Šešića iz SDS-a, kako navode njegove sada bivše kolege, su neostvarene ambicije u toj stranci.\nSve ovo se dešava samo nekoliko mjeseci pred opšte izbore u BiH.


RTS :: Tri decenije Agencije za osiguranje depozita\nEkonomija Tri decenije Agencije za osiguranje depozita\nutorak, 17. dec 2019, 23:16 -> 23:16\nTri decenije Agencije za osiguranje depozita\nAgencija za osiguranje depozita i sanaciju banaka proslavila je 30 godina postojanja. Jubilej je obeležen u jednoj od najuspešnijih godina, za šta je, kažu zaslužna makroekonomska politika Vlade i Narodne banke.\nSamo sedam zemalja u Evropi imalo je agencije za osiguranje depozita, a među njima je bila i SFRJ. Da građani ne bi odustali od štednje u jeku svetske ekonomske krize 2008. podignuta je visina osiguranih depozita sa 3.000 na 50.000 evra. Ova godina je bila jedna od najuspešnijih.\n"Da je Agencija iz sopstvenih sredstava vratila kredit i to 12 godina pre roka Svetskoj banci u iznosu od 143 miliona evra. To je kredit koji je uzet nakon rešavanja pet banaka od 2012. do 2014. godine kada je fond paraktično bio ispražnjen", ističe direktor Agencije za osuguranje depozita Vladimir Šarić.\n"Izvršena je promena za osnovicu premije tako da će se smanjiti troškovi koje banke po tom osnovu izdvajaju za jednu trećinu. Promenjena je stopa pokrića. Zatim je došlo do veće sigurnosti građana ako imaju depozite u dve banke", navodi predsednik UO AOD-a Hasan Hanić.\nJubilej su uveličali svetski autoriteti u oblasti osiguranja banaka. Među njima i prva žena Američke agencije za osiguranje depozita, Srpkinja Jelena Mak Vilijams.\nZa RTS objašnjava da se u Sjedinjenim Državama ne osiguravaju depoziti, već se isplaćuje premija pojedincu do 250 hiljada dolara. Ako banka problem likvidnosti ne konsoliduje za šest meseci, uz pomoć dodatnog kapitala, ide u ruke Agencije.\n"To je nešto što se zove bridž korporejšn most kojim želimo da premostimo dugove te banke i depozite Stvaramo novu korporaciju i u tu korporaciju stavljamo esets aktive te banke od kojih onda možemo da isplatimo depzitore", kaže Mak Vilijams.\nNovim zakonima u Srbiji je omogućeno da banke koje bolje rade plaćaju nižu premiju osiguranja, a rizik se isplaćuje iz fonda, a ne iz budžeta. I u Americi je slično, kaže naša zemljakinja, samo što taj fond za nadoknadu štete bankama ima čak 110 milijardi dolara.


Simpozijum biomedicine na Farmaceutskom fakultetu 2022-06-29, fokus na bazične i primenjene neuronauke – DRUŠTVO ZA NEURONAUKE SRBIJE\nSimpozijum biomedicine na Farmaceutskom fakultetu 2022-06-29, fokus na bazične i primenjene neuronauke\nPoštovani članovi DNS,\nLjubaznošću prof. Jukića prosleđujemo vam poziv za učešće na 3. Simpozijumu iz biomedicine: bazične i kliničke neuronauke na Farmaceutskom fakultetu, 29. Juna.\nSimpozijum će trajati od 9:00 do 17:00, a biće prezentovani vrhunski rezultati domaćih istraživača i naša tri gosta sa prestižnog Karolinska Instituta iz Stokholma, Švedska. Naslovi svih predavanja su dostupni u poster-najavi simpozijuma.\nRegistracija je brza i besplatna putem ankete (instrukcije su na posteru), a nama je jako značajna da bismo mogli da planiramo količinu osveženja na pauzama i količinu hrane koja će biti poslužena za ručak\nNaročito želimo da podržimo istraživače da uzmu aktivno učešće u simpozijumu tako što će prezentovati poster, a cenu štampanja postera snosiće organizator. Fokus je na bazičnim i kliničkim neuronaukama, ali svi radovi koji su iz oblasti biomedicine su više nego dobrodošli. Ovo je idealna prilika da se studenti doktorskih studija i studenti završnih godina dodiplomskih studija oprobaju u prezentovanju postera.


Inovacije menjaju industriju, 50% zanimanja će nestati | Kamatica\nPočetna > vest > Inovacije menjaju industriju, 50% zanimanja će nestati\nInovacije menjaju industriju, 50% zanimanja će nestati\nTekst objavljen: 16.11.2016 12:13\nInovacije osvajaju i menjaju industriju što znači da će verovatno 50 odsto današnjih zanimanja u roku od pet do 10 godina nestati, ocenio je predsednik UO preduzeća Hidria Iztok Seljak. On je za Tanjug naveo primer automobilske industrije koja se, kako je rekao, pred našim očima pretvara u industriju mobilnosti budućnosti, i koja su inovacije u potpunosti "pogodile".\n"I moramo tražiti nova zanimanja", rekao je Seljak Tanjugu i naglasio da se, uočavajući takav "mega- izazov", na području našeg regiona sprema projekat "Zelene Balkanike", koji podrazumeva elektrifikaciju autoputa od Ljubljanje, Zagreba, Beograda do Skoplja, i dalje.\n"To znači elektrifikacija osnovne infrastrukture, deljenje automobila ("car sharing"), sa 50 vozila za početak, a pre svega, električni autobusi, a sve podsticano sopstvenom proizvodnjom u regionu, koja će povezivati naše glavne gradove", rekao je Seljak.\nPrema njegovim rečima, to bi značilo da se naš region brzo pretvori iz regiona koji danas zaostaje u razvoju, u onaj koji će za 10-15 godina biti jedan od vodećih, ne samo u Evropi, nego i na svetskom nivou, rekao je Seljak na ekskluzivnom predavanju "Digitalna transformacija, održiva mobilnost budućnosti i prilike za region Jugoistočne Evrope - projekat Zelena Balkanika".\nSeljak je naveo kompaniju Uber, kao još jedan primer kompanije koja je upotrebom digitalnih tehnologija i sa inovativnim poslovnim modelom ponudila novi kvalitet - mobilnost na novi način.\n"Time Uber preuzima "kupce dosadašnjim izvođačima mobilnosti" i postavlja ih pred jedan veliki izazov. Pre ili kasnije, biće tu još kompanija koje će to slediti. A možemo samo da zamislimo samostalno vozeća vozila, u kombinaciji sa modelom Ubera", rekao je Seljak, koji je i potpredsednik SAMIT-a 100 biznis lidera jugoistočne Evrope.\n"Želim da bude više Ubera iz našeg regiona, a ne iz Amerike, da bude više Tesli, ne iz Amerike, koja je u stvari uzela ime iz našeg regiona, nego da to stvaramo mi ovde", zaključio je Seljak.\nUberu auto industrija roboti zanimanja inovacije


► Vladimir Gligorov: Zdrav razum\nKako svi imamo interes da ne rade ljudi koji ne moraju da ne bi širili zarazu, svi bi trebalo da budemo spremni da obezbedimo likvidnost tih ljudi, preduzeća, ustanova, banaka – a to znači da na sebe preuzmemo obaveze preko javnih finansija.\nUzmimo stanje posle sveobuhvatnih mera suzbijanja širenja virusa – epidemija je stavljena pod kontrolu. To bi trebalo da znači da se zaraženi izoluju, da se oni koji su im preneli virus takođe izoluju i da se tako zaustavi dalje širenje zaraze. To je ono čemu se teži sada praktično u celom svetu. Dakle, da se broj novoobolelih smanji na nivo na kojem je moguće kontrolisati epidemiju. Drukčije rečeno, cilj je da se dođe u stanje u kojem se zemlja, recimo Srbija, nalazila na samom početku epidemije. Pa da se tada radilo ono čemu se sada teži, da se tada strogo kontrolisalo širenje virusa, ništa od onoga što je rađeno ne bi bilo potrebno. Svakako ne bi bilo potrebno vanredno stanje.\nKako svi imamo interes da ne rade ljudi koji ne moraju da ne bi širili zarazu, svi bi trebalo da budemo spremni da obezbedimo likvidnost tih ljudi, preduzeća, ustanova, banaka – a to znači da na sebe preuzmemo obaveze preko javnih finansija. Recimo, da se zadužimo da bismo mogli da finansiramo i potrošnju i obaveze domaćinstava i privrednih subjekata.\nfinansijska kriza /


Izdašni potencijali za razvoj malog i srednjeg biznisa | MINA\nNaslovnica MINA Business Izdašni potencijali za razvoj malog i srednjeg biznisa\nIzdašni potencijali za razvoj malog i srednjeg biznisa\nPodgorica, (MINA-BUSINESS) – Cetinje je grad koji se ponosi svojom suvomesnom industrijom, rastućim prihodima od turizma, ali i izdašnim potencijalima za razvoj malog i srednjeg biznisa, ocijenio je gradonačelnik Prijestonice, Aleksandar Kašćelan.\nOn je na događaju u Beču, pod nazivom Destinacije u usponu 2019 – Crna Gora, rekao da je Prijestonica Cetinje ima paket stimulativnih mjera podrške investitorima koji u tom gradu vide potencijal za razvoj preduzetništva, turizma, poljoprivrede, industrije i drugih privrednih grana.\n„Odličnu priliku za razvoj grada, ali i za potencijalna ulaganja vidimo u Biznis zoni Obod, koja obuhvata prostor od 133 hiljade kvadratnih metara. Biznis zona raspolaže sa odličnom komunalnom infrastrukturom i preko 50 hiljada kvadratnih metara hala dostupnih investitorima. Osim što predstavlja prvu i najveću biznis zonu, ovaj prostor biće transformisan i u slobodnu zonu“, naveo je Kašćelan.\nIz Prijestonice Cetinje su saopštili da su događaj organizovali Mreža za razvoj poslovanja Jugoistočne Evrope (SEEBDN) i austrijska kompanija Grimex Consult, u saradnji sa austrijskim dnevnikom Die Presse.\nKašćelan je predstavio poslovne i investicione potencijale Cetinja pred austrijskim privrednicima, predstavnicima poslovnih asocijacija, pokrajinskih i federalne vlade Austrije.\n„Događaj je bio prilika da se kroz video prezentaciju i izlaganje Kašćelana učesnicima predstave poslovne mogućnosti, ali i bogata istorija Cetinja i umjetničko, kulturno i društveno-političko nasljeđe i tradicija Crne Gore“, saopšteno je iz Prijestonice.\nDnevnik Die Presse objavio je poseban dodatak o Crnoj Gori, u kojem su predstavljeni ekonomski parametri Crne Gore, investicioni ambijent i mogućnosti, kao i poslovne prezentacije Prijestonice Cetinje i crnogorskih kompanija.\nPodgorica, (MINA-BUSINESS) – Aktuelna zdravstvena i ekonomska kriza upućuju na potrebu snaženja proizvodnih kapaciteta...\nPodgorica, (MINA-BUSINESS) - Mjere finansijskog sektora za pružanje podrške ekonomijma Zapadnog Balkana trebalo bi...\nPodgorica, (MINA) - Nacionalno koordinaciono tijelo za zarazne bolesti (NKT) donijelo je, na predlog...


Rakić: Čuli smo se i sa Lajčakom, preneli smo mu da je situacija napeta - Kosovo Online\nRakić: Čuli smo se i sa Lajčakom, preneli smo mu da je situacija napeta\n20. Septembar 2021. • 12:16\nPredsednik Srpske liste Goran Rakić kaže je specijalni izaslanik EU za dijalog Beograda i Prištine Miroslav Lajčak obavešten da je situacija na severu Kosova posle dolaska Rosu i uvođenja reciprociteta veoma napeta i da je stanovništvo ne samo uznemireno, nego veoma uplašeno.\nRakić je novinarima na Jarinju, gde se od jutros nalazi, na pitanje ima li odgovora od Lajčaka, naveo da su se predstavnici Srpske liste čuli sa Lajčakom i da će specijalni izaslanik EU za dijalog danas posle 17 sati sastati sa predsednikom Srbije Aleksandrom Vučićem.\n"Još uvek nemamo nikakav odgovor, osim da su razgovarali sa Prištinom telefonom i sa Beogradom", dodao je Rakić.\nNaveo je da su u SL imali kontakt i sa Beogradom.\nRakić je još jednom naglasio da "Briselski sporazum nije švedski sto pa da jedna strana uzima šta hoće za hranu" i naglasio da će se Briselski sporazum ili u potpunosti poštovati ili će biti ukinut.\n"Zato još jednom pozivam sve strane da se uključe u ovaj proces, jer ovo prevazilazi naše mogućnosti ovde na terenu. Postoje dve strane, Beograd i Priština, koje pregovaraju pod patronatom Brisela. Zato još jednom molim i EU, zemlje Kvinte i Lajčaka, a naročito pozivam Aleksandra Vučića da se uključi u ovo, iznađe rešenje i pomogne ovom narodu", rekao je Rakić.\nDodao je da ono što se vidi u vezi sa nezadovoljstvom građana nije akcija, nego reakcija uplašenog naroda za svoju budućnost i bezbednost, kao i za bezbednost njihovih porodica.\nNa pitanje gde je rešenje, Rakić je naveo da to nije pitanje za njega, nego pitanje za EU koja treba da kaže da li je Briselski sporazum švedski sto da ga jedna strana primenjuje onako kako ona želi.\n"Postoji mnnogo sporazuma i datuma koji je trebalo da budu poštovani pre ovoga, pre donošenja ove odluke. Zajednica srpskih opština još nije osnovana. To je bio prioritet svih prioriteta, jer su opštine na severu Kosova upravo iz tog razloga izašle na lokalne izbore 2013. godine", rekao je Rakić.\nPonovo je pozvao građane da budu uzdržani i da ne nasedaju na provokaciju.\nKosovo prelazi ROSU Jarinje Goran Rakić\nМоментално укинути "Бриселски споразум"\nNije se trebalo ni ići u Brisel, jer je i po rezoluciji 1244 Kosmet sastavni deo Srbije nego je odmah trebalo rasporediti 1.000 vojnika i policajaca na Kosmetu kako i piše u pomenutoj rezolucij.\nI. sta sada\nTrebaju oni u celom svetu da vide koje se nepravde narodu i srbiji cini u svoju sopstvenoj zemlji kosovo i metohije!!!\nBlokada puta Priština-Raška u blizini administrativnog prelaza Jarinje i dalje traje, javlja reporter Kosovo onlajna.\nMilivojević: Kurti uvođenjem reciprociteta praktično ukida dijalog\nRakić na Jarinju: Pozivam predsednika Vučića da reaguje


OSM Televizija - Ministarstvo bezbjednosti za putne troškove potrošilo više od 280.000 KM\nMinistarstvo bezbjednosti za putne troškove potrošilo više od 280.000 KM\nMinistarstvo bezbjednosti BiH potrošilo je prošle godine 316.586 KM za putne troškove /34.145 KM u BiH i 282.441 KM u inostranstvu/ i oni su za šest odsto ili 19.552 KM veći u odnosu na 2016. godinu.\nTako je za učešće na radionici u Beču u trajanju od tri dana podignuta akontacija od 1.400 KM, iako je u pozivnom pismu navedeno da će organizator snositi sve troškove u iznosu od 1.500 evra za svakog učesnika.\nRevizori su uočili da se u internoj evidenciji putnih naloga za određena putovanja, pod svrhom putovanja često navodi termin "službeno", a takođe, određena putovanja su odobrena u terminu dužem od termina trajanja događaja koji je povod službenog putovanja.\nPreporuka je upućena jer je analizom dokumentacije korištenja službenih vozila u Ministarstvu uočeno da se u pojedinim nalozima za službena vozila, za "loko" vožnju evidentiraju znatne kilometraže, više od 100 kilometara dnevno.\nNe izražavajući rezervu na mišljenje o usklađenosti, Kancelarija za revizuju skreće pažnju na Pravilnik o unutrašnjoj organizaciji i sistematizaciji radnih mjesta, jer nije usklađen sa važećim odlukama Savjeta ministara.\nJoš iz iste kategorije: « Migranti pokušali pješke da pređu Drinu pa ostali na "ničijoj zemlji" Dodik: Cilj da se dođe do istine o Srebrenici »


Revija ženskog hokeja pod nazivom Girls Global Games koja je nedavno održana u Novom Sadu, iskorišćena je i da se pokrene pitanje daljeg razvoja ženskog hokeja u našoj zemlji. Povod je bio izvanredan s obzirom da je Srbija bila jedna od 37 država sveta koja je podržala ovaj projekat svetske hokejške federacije (IIHF), a da se na ledu SPENS-a našlo 34 devojčice uzrasta od 10 do 18 godina. Tom prilikom održan je sastanak na kome su prisustvovali Danilo Vukotić, generalni sekretar Saveza hokeja na ledu Srbije, Uroš Brestovac koordinator akcija ženskog hokeja i predstavnici roditelja hokejašica iz tri grada – Beograda, Novog Sada i Subotice.\n– Smatram da smo na sastanku održanom u Novom Sadu uradili jednu jako bitnu stvar, a to je da smo saslušali jedni druge, uputili u probleme i razmišljanja i na kraju došli do zaključka da imamo isti cilj – sumira je utiske Danilo Vukotić, gensek SHLS i dodaje\n– Mnogo tema se poteglo na sastanku, pričalo se o raznim stvarima. Ono najbitnije je da treba napraviti što je moguće realniji plan, sagledati finansijske mogućnosti i pronaći način za realizaciju tog plana. Ključnu ulogu imaju klubovi, oni bi trebalo konstantno da rade na regrutaciji novih igračica, na taj način omasove ekipe, stvore zdravu konkurenciju i jače takmičenje. Bez tog prvog koraka, veoma teško ćemo postići neke više ciljeve.\nVukotić je potom posebno naglasio:\n– Iskoristio bih ovu priliku da na inicijativu roditelja zamolim klubove da omoguće devojčicama u određenim starosnim kategorijama da prisustvuju treninzima određenih selekcija dečaka. Jedan od delova, ako tako mogu da kažem, pomenutog plana je svakako i učšće ženske hokejaške reprezentacije Srbije na nekom međunarodnom takmičenju u bližoj budućnosti. Nešto opširnije i realnije ćemo moći da pričamo o ovoj temi tek kada napravimo detaljan plan, sada je još rano davati prognoze vezano za bilo kakve utakmice i pripreme naših hokejašica – konstatovao je Vukotić.\nUtiske sa sastanka izneo je i Uroš Brestovac:\n– Tokom izuzetno konstruktivnog sastanka koji smo imali u Novom Sadu došlo se do zaključka da Savez hokeja na ledu Srbije želi maksimalno da podrži ženski program u skladu sa svojim finansijskim mogućnostima. Razgovaralo se o tome da se napravi dugoročni plan aktivnosti koji će, pored već postojećih manifestacija koje su u organizicaiji SHLS, a koje se nalaze u kalendaru IIHF-a i organizuju se širom sveta WGIHW (World Girls Ice Hockey Weekend) i GGG (Girls Global Games), dodatno organizuju još neka okupljanja naših hokejašica. Izražena je želja i nastojanje da se organizuje međunarodni turnir na kome bi igrale samo devojčice i koji bi okupio selekcije iz Mađarske, Slovenije, Bugarske i Hrvatske. Takođe, ideja je i da se učine napori da se tokom leta obezbede pripreme za hokejašice koje bi se odvijale u Češkoj ili Mađarskoj, a sve sa ciljem da 2023. godine naša ženska selekcija učestvuje na Svetskom prvenstvu za igračice do 18 godina. To bi trebalo da bude kruna našeg dugoročnog plana.\nBrestovac je napomenuo da je tokom sastanka istaknuta potreba da se devojčicama iz Beograda omogući barem jedan ili dva termina na ledu nedeljno koji bi bio posvećen samo njima i dodao:\n– Savez će učiniti napor i zamoliti klubove, pre svih Partizan i Crvenu zvezdu, da se dodatna pažnja pokloni devojčicama i omogući da bar dva ili tri puta nedeljno treniraju sa mlađim uzrastima hokejaša svojih klubova. Vdiećemo da li će ta inicijativa proći i zaživeti. Razmišlja se i u pravcu kreiranja stalnog radnog tela koje bi se bavilo planiranjem i problemima vezanim za ženski hokej – istakao je Brestovac.\nNa kraju, Brestovac je izneo prilično optimističan stav kada je u pitanju budućnost ženskog hokeja u Srbiji:\n– Od polovine novembra, kroz projekat Hokej bez granica, u Subotici sa našim hokejašima i hokejašicama radi Mišel Koks, pomoćni trener žesnke reprezentacije Novog Zelenda. Ona je nedavno sa svojom selekcijom učestvovala na U18 Svetskom prvenstvu Druge divizije B grupa i njen stav je da bi naše devojke mogle da se već sada komotno takmiče u tom rangu i da ukoliko se bude radilo na pravi način u naredne tri godine naše hokejašice mogu da se u lepom svetlu pokažu na svetskoj sceni. To je zaista ohrabrujeće i zato sam uveren da ćemo svi zajedno učiniti napor da ženski hokej u Srbiji podignemo na viši nivo – zaključio je Brestovac.


Nestle žitne pahuljice ovas i šljiva 6m+ - Online apoteka Srbotrade\nNestle žitne pahuljice ovas i šljiva 6m+\nŠifra proizvoda: 2416\nOvas i suve šljive funkcionalne su žitne pahuljice namenjene bebama koje muči tvrda ili neredovna stolica. Pozitivno deluju na podsticanje rada creva jer su bogate nežnim vlaknima. Mogu se koristiti od 8 meseci na dalje.\nPripremaju se sa mlekom koje dete inače koristi – majčinim mlekom ili mlečnom formulom po izboru. Sadrže probiotičku kulturu Bifidobacterium lactis koja je slična bifidobakteriji nađenoj u probavnom sistemu dojene dece. Lako su svarljive zbog posebnog procesa proizvodnje kojim se ugljeni hidrati razgrađuju na manje i lako svarljive sastojke.\n-bogate gvožđem, cinkom i kalcijumom, kao i vitaminima A, D, C, B1 i B6, niacinom i folnom kiselinom\n-bez dodatog šećera\nRabenhorst Sok - relaksacija sa magnezijumom 750ml\nVitamin A + D3 50 kapsula


Ministar kulture i informisanja Vladan Vukosavljević uručio je danas književnu nagradu „Novica Tadićˮ Vladani Perlić iz Banja Luke, za rukopis „Dolce vita”. Tom\nprilikom ministar Vukosavljević napomenuo je da „kada se, u jednom nepoetskom vremenu, o poeziji piše, kada se o poeziji misli i stvara i kada se pesnici neguju i podstiču, to može da znači samo da društvo nije preseklo svaku vezu sa svojim životodavnim korenimaˮ i dodao da se nada da neće doći do depoetizacije društva i zajednice jer u suprotnom to društvo prestaće da postoji.\n„Verujem da će poezija nastaviti da živi ˮ, rekao je ministar i izrazio nadu da će godine koje su ispred nas davati, zahvaljujući kvalitetu laureata, snagu i dodatni zamah pesničkoj nagradi „Novica Tadićˮ a da će sama nagrada biti izazov za mlade pesnike u vremenu koje je nepovoljno za poetski diskurs.\n„Poezija ostaje inspiracija, ostaje motiv, poezija je reper života, bez poezije ne možemo, a sa poezijom moramo, želimo i hoćemoˮ, zaključio je Vukosavljević.\nKomisija u sastavu dr Jana Aleksić, dr Nedeljka Bjelanović, Milomir Gavrilović, Nikola Marinković i dr Dragan Hamović razmatrala je 37 prispelih rukopisa autora do 35 godina iz Srbije, Republike Srpske, Crne Gore i rasejanja. Pored nagrađenog, u uži izbor izdvojeni su rukopisi Slobodana Kalinovića iz Vršca, Snežane Nikolić iz Draginja i Milice Špadijer iz Beograda.\nPredsednik komisije dr Dragan Hamović naglasio je da se rukopis mlade pesnikinje Vladane Perlić izdvojio „poetičkom doslednošću na nivou zbirke kao celine, autorskom invencijom, upečatljivom i složenom slikom sveta, u širokom izražajnom registru od lirske ranjivosti do humoraˮ.\nDobitnici nagrade Vladani Perlić uručeni su diploma i plaketa sa likom Novice Tadića, rad studenata Fakulteta primenjenih umetnosti, komplet Sabranih pesama Novice Tadića, i knjige iz prethodnog kola edicije „Prisustvaˮ. Mlada pesnikinja zahvalila se Ministarstvu kulture i informisanja i ministru Vukosavljeviću, žiriju, urednicima, recezentima i Zavodu za proučavanje kulturnog razvitka.\nSvečanosti u Ministarstvu prisustvovali su i Zorica Tadić, supruga Novice Tadića i direktor Zavoda za proučavanje kulturnog razvitka Vuk Vukićević.\nKnjiževni konkurs „Novica Tadićˮ pokrenut je 2018. godine na inicijativu Ministarstva kulture i informisanja, kao mera podrške poeziji mlađih autora u znak sećanja na velikog pesnika. Starosna granica za učešće na Konkursu je do 35 godina, budući da je Tadić upravo u toj godini života objavio svoju prvu knjigu poezije. Pored diplome i plakete, glavni deo nagrade čini objavljivanje izabranih rukopisa u ediciji „Prisustvaˮ, nazvanoj prema Tadićevoj prvoj zbirci. Organizator konkursa i izdavač edicije je Zavod za proučavanje kulturnog razvitka.\nInterdisciplinarna naučna konferencija: Filozofija medija: mediji i usamljenost\nU nedeljniku „Pečat“ objavljen intervju sa direktorom Zavoda


Rusofobija — oružje u rukama Zapada - 27.09.2015, Sputnik Srbija\nVeć decenijama Zapad vodi rat protiv Rusije, a jedno od glavnih „oružja“ u tom ratu je raspirivanje rusofobije, što predstavlja pretnju nacionalnoj bezbednosti... 27.09.2015, Sputnik Srbija\n08:02 27.09.2015 (Osveženo: 16:19 05.10.2015)\n© Sputnik / Evgeniя Novoženina / Uđi u foto-galerijuCrveni trg u Moskvi\n„Nije tajna da se u poslednjih 50 godina sve globalne promene ne događaju sa oružjem u rukama već uz pomoć informaciono-ideoloških udara. Niko ne objavljuje rat, ali se danas aktivno uništava istorija, vrši se revizija istorijskih vrednosti, a nas (Rusiju) optužuju za sve grehe, ne dopuštajući da se opravdamo. Sve se to radi s ciljem povećavanja svog geopolitičkog uticaja“, kaže deputat Državne dume iz „Pravedne Rusije“ Aleksej Kazakov.\n© Sputnik / Olivera IkodinovićUčesnici Međunarodne konferencije „Rusofobija i informaconi rat protiv Rusije"\nUčesnici Međunarodne konferencije „Rusofobija i informaconi rat protiv Rusije"\nPrema mišljenju organizatora foruma, Rusija se danas suočava sa višestrukim izazovima i pretnjama — vojnim, ekonomskim, političkim, kulturnim i ideološkim. Sve one predstavljaju pretnju civilizacijskom identitetu Rusije i njenom odnosu sa drugim zemljama. Važan deo tih pretnji je stvaranje atmosfere netrpeljivosti i agresije prema Rusiji i Rusima, kao i celoj ruskoj kulturi.\nEksperti ističu da je rusofobija ili gajenje mržnje i neprijateljstva prema Rusiji i Rusima glavni instrument destabilizacije situacije na postsovjetskom prostranstvu, a takođe oruđe informacionog rata Zapada protiv Rusije. Integracioni procesi na postsovjetskom prostranstvu i obnavljanje saradnje Rusije sa Evropskom unijom i Sjedinjenim Državama blokiraju se rusofobskom retorikom mejnstrim zapadnih medija i političara. Otvorena satanizacija Rusije uz pomoć manipulacija u medijima i na društvenim mrežama ugrožava čitav sistem globalne bezbednosti.\n„Zapad danas stvara veliki broj projekata, čiji je cilj promena nacionalnog karaktera (Rusa), razvoja Rusije, destabilizacija njenih kulturnih, političkih i ekonomskih sfera“, konstatovao je predsednik Sinodskog odela za saradnju Crkve i društva Moskovske patrijaršije Vsevolod Čaplin.\nPrema njegovim rečima, u većini zemalja postoji tradicija da se Rusi predstavljaju kao narod koji „živi pogrešno, odstupa od glavnog puta i da predstavlja pretnju za druge narode“.\nEksperti navode da Zapad vodi informacioni rat velikih razmera protiv Rusije, a jedan od njihovih ciljeva je otuđenje ruskog naroda od sopstvenog identiteta i kulture.\nNovinar ruskog lista „Vzgljad“ Petar Akropov navodi da u Rusiji deluju snage, ne samo zapadne, koje koriste rusofobiju kao oružje za uništenje ruskih vrednosti i ideja.\nUpadljiv primer otuđenosti od ruskog sveta je, prema mišljenju stručnjaka, Ukrajina, a ukrajinska kriza izazvala je talas rusofobije u Evropi.\n„Građani Zapada su nevoljno upali u veštački stvoren rusofobski svet. Pogledajte šta o Rusiji pišu evropski mediji, kakve emisije snimaju. To je pravi informacioni rat“, kaže član Saveta Federacije Rusije Igor Morozov.\nOn je rekao da se informativna kampanja protiv Rusije vodi iz Vašingtona i da predstavlja pretnju nacionalnoj bezbednosti Rusije.\n5 Septembar 2015, 11:30\n„To se ne sme ignorisati, toj pretnji se moramo odupreti, povećanjem ruskog uticaja na Zapadu, kroz strane medije i uz pomoć 30 miliona sunarodnika koji žive van zemlje“, dodao je on.\nGlavni problem sprovođenja ideološke politike u zemlji i van nje je odsustvo nacionalne ideje, zaključili su eksperti. Zbog toga je zamenik šefa centralnog rejona Peterburga, član partije „Rodina“ Andrej Petrov predložio doktrinu nacionalne omladinske politike.\nEkspert iz međunarodne organizacije za nadgledanje izbora CIS EMO, politički analitičar Stanislav Bišok smatra da bi buduće generacije građana Rusije trebalo vaspitavati u duhu rusofilije.\n„Tvrdim da Rusija stoji na čelu slobodnog sveta. Nažalost, Zapad nije takav — on učestvuje u konfliktima, u koje se ranije nije mešao. Svedoci smo razaranja suvereniteta država, čak na primeru EU, koja svoju nezavisnost daje u ruke međunarodnih organizacija. Niko nije očekivao da posle raspada Sovjetskog Saveza Rusija može da zauzme ozbiljno mesto u ovom svetu. A Rusija se vratila kao jak igrač, pojavio se Putin kao čovek koji će lupiti šakom o sto… Vašingtonske vlasti ne mogu da utiču na Rusiju. Rusija je počela da štiti svoje interese, kako u svojoj zemlji, tako i u svetskom poretku. To vidimo i na primeru situacije u Siriji“, kaže Francuz Eli Hatem, savetnik bivšeg lidera „Nacionalnog fronta“ Žan-Marija le Pena.\nOn navodi da su situaciju u Ukrajini isprovocirale američke službe i Soroš, kako bi oslabili uticaj Rusije u regionu i u celom svetu.\nPrema njegovom mišljenju, formiranje negativnog imidža Rusije se „ne dešava čak kroz rusofobiju već kroz hrišćanofobiju“.\n„Rusija je gotovo jedina zemlja, zajedno sa Grčkom, koja se može pohvaliti stabilnim sistemom religije, a to ozbiljno iritira zapadne zemlje. Posle pada komunističkog režima, svi su mislili da će Rusija zauzeti malo mesto u novom slobodnom svetu. Za sve je bilo iznenađenje kada je RF postala nezavisna. Takođe, posle decenija ateizma u Rusiji, niko nije očekivao da će se pravoslavna kultura koristiti u zemlji za dobijanje svog suvereniteta“, rekao je francuski stručnjak.\nPrema njegovim rečima, danas stojimo na pragu izmene sveta i novog svetskog poretka ili svetskog besporetka.\n„I mi ćemo tek videti posledice tog svetskog besporetka, koji je usmeren na uništenje identiteta države. U ovom trenutku vidimo svetske nemire, ratove na istoku, zapadu… A vremenom ćemo moći da analiziramo posledice takve politike“, kaže Hatem.\nOn je istakao da danas u Francuskoj ne vidi rusofobiju, uprkos tome što postoje mediji koji je šire.\n„Naprotiv, ja vidim rusofiliju. To je vezano, pre svega, za poziciju Rusije u Siriji. Ljudi primećuju neke nejasnoće u borbi sa terorizmom. Više od godinu dana vazdušne snage NATO-a, koje mogu da prate čak kretanje ovaca u pustinji, sada ne mogu da isprate premeštanje i kretanje vojnih grupacija“, istakao je Hatem.


BalkanMagazin :: Ugalj se više neće proizvoditi u Engleskoj\nUgalj se više neće proizvoditi u Engleskoj\nnedelja, 02. avgust 2015 00:00\nBritanci gase i poslednji rudnik uglja. Nacionalna kompanija za britanski ugalj najavila je za 15. decembar 2015. zatvaranje rudnika Kelinglej u mestu Bil u Engleskoj.\nBritanska nacionalna kompanija za ugalj saopštila je da će polovinom decemba ove godine ugasiti poslednji rudnik uglja na teritoriji Velike Britanije.\nOvakva odluka znači definitivni kraj jedne epohe u istoriji Kraljevstva, piše francuski list Figaro.\nPre jednog veka, britanska industrija uglja zapošljavala je više od milion ljudi koji su radili u oko 3.000 rudnika.\nDanas gotovo da možemo da govorimo o kraju tog razdoblja, navodi "Blumberg".\nNedavno je zatvoren simbol ovog sektora u Britaniji, rudnik Torsbi (Thoresby), suočen sa konkurencijom na međunarodnom tržištu.\nVelika Britanija je u aprilu ove godine, prema pisanju njujorške agencije, uvezla više od 1,9 miliona tona fosilnih goriva, dok je nacionalna proizvodnja pala na 750.000 tona.\nProšle godine, Ujedinjeno kraljevstvo je 84 odsto utrošenog goriva podmirilo iz uvoza u odnosu na samo 21 odsto 1995. godine.\nNacionalna kompanija za britanski ugalj (UK Coal) najavila je za 15. decembar 2015. zatvaranje poslednjeg rudnika uglja u zemlji. Reč je o rudniku Kelinglej (Kellingley) u mestu Bil (Beal), u Engleskoj.\nBritanska vlada je do sada pomogla ovom sektoru sa 10 miliona funti, ali sada odbija da uputi bilo kakvu dodatnu pomoć, smatrajući to ekonomski potpuno neopravdanim.\nCilj vlade konzervativaca na vlasti je da prestane da porez koji naplaćuje od gradjana usmerava za podršku industriji koja više ne fukcioniše.\nU saopštenju UK Koala se navodi da je zatvaranje Kelingleja posledica teškog perioda zbog novonastalih komercijalnih okolnosti u kojima je jeftinije kupovati ugalj u inostranstvu nego ga proizvoditi u domaćim rudnicima, koji poslednjih trideset godina posluju sa gubitkom.\nRudnik Torsbi iz 1925, u kome je radilo 900 ljudi, zatvoren je prošle nedelje.\nU poslednjem rudniku uglja, koji će prestati sa radom krajem godine, radi nešto vise od 400 ljudi.


Srbiji je bio neophodan aranžman sa MMF-om\n08:24, 24.02.2015, Glavna i odgovorna urednica "Magazina Biznis" i "Ekonometra" Radojka Nikolić izjavila je, povodom pozitivne odluke saveta direktora Međunarodnog monetarnog fonda (MMF) o sklapanju trogodišnjeg aranžmana iz predostrožnosti, da je Srbiji taj aranžman bio neophodan.\nDanas svedoči Fljorije Peci\n08:02, 24.02.2015, Kao osmi svedok optužbe na sudjenju lideru Gradjanske inicijative SDP Oliveru Ivanoviću danas svoj iskaz daje Fljorije Peci (55) profesorica albanskog jezika iz južnog dela Kosovske Mitrovice.\nMagla na putevima\n07:54, 24.02.2015, Magle trenutno ima na području Novog Sada, Loznice, Negotina, Sjenice, kao i na Crnom Vrhu, saopštio je Auto moto savez Srbije (AMSS).\nRekonstrukcija je dobra, verujem u ciljeve vlade\n07:31, 24.02.2015, Potpredsednik Vlade Srbije i ministar Rasim Ljajić ne strahuje od najavljene rekonstrukcije vlade i tvrdi da veruje u ciljeve koje je aktuelna vlada zacrtala.\nPrevrnulo se vozilo puno emigranata, 40 povređenih\n07:28, 24.02.2015, U saobraćajnoj nesreći koja se dogodila na putu kod sela Donje Krajince povređeno je 40 ljudi, od kojih 20 imaju teže povrede, javila je jutros RTS.\nZemljotres kod Istoka\n07:26, 24.02.2015, Zemljotres magnitude 3,2 jedinice Rihterove skale registrovan je u 01.06 časova po lokalnom vremenu u regionu mesta Istok, na Kosovo i Metohiji, objavljeno je na sajtu Republičkog seizmološkog zavoda.\nDinar nastavio da jača\n07:23, 24.02.2015, Dinar je u utorak ojačao prema evru 0,2 odsto, nakon što je Narodna banka Srbije (NBS) na Međubankarskom deviznom tržištu kupila 10 miliona evra, i zvanični kurs iznosi 120,2205 dinara za evro, saopštila je NBS.\nMnogima smeta što Vučić vodi srpsku politiku\n07:13, 24.02.2015, Ministar za rad, zapošljavanje, boračka i socijalna pitanja Aleksandar Vulin je, povodom kritika koje je premijeru Srbije uputila televizija Raša tudej, kazao da svima mora da bude jasno da Aleksandar Vučić vodi srpsku politiku iz Beograda i da to vrlo često smeta i Istoku i Zapadu, jer bi mnogi voleli da Srbija bude zemlja koja će bespogovorno slušati tuđe interse.\n00:21, 24.02.2015, Danas je utorak, 24. februar, 55. dan 2014. Do kraja godine ima 310 dana. Na današnji dan 1803.godine rođen je srpski trgovac i brodovlasnik Miša Anastasijević. Za "kapetana dunavskog" 1833. postavio ga je knjaz Miloš Obrenović, s kojim je bio u poslovnom ortakluku.\nDanas u većini mesta suvo, temperatura do 17 C\n00:15, 24.02.2015, U Srbiji će danas biti malo do umereno oblačno i toplo, u većini mesta suvo vreme, a najviša dnevna temperatura iznosiće od 12 do 17 stepeni.\n00:13, 24.02.2015, Redovna novčana naknada nezaposlenim licima za januar biće isplaćena danas, saopšteno je iz Nacionalne službe za zapošljavanje.\nŠarli ebdo od srede ponovo redovno izlazi\n00:11, 24.02.2015, Više od mesec i po dana nakon što su naoružani džihadisti masakrirali najveći deo uredničkog kadra francuskog satiričnog lista Šarli ebdo, taj list od srede 25. februara ponovo počinje redovno da izlazi jednom nedeljno.\nDesetorica zločinaca OVK na udaru novog suda\n23:33, 23.02.2015, Pred specijalnim sudom za ratne zločine na Kosovu, koji bi trebalo uskoro da bude formiran, naći će se bar desetak pripadnika OVK, a među njima i neki iz samog vrha.\nDinar sutra raste 0,2 odsto, kurs 120,2205\n23:28, 23.02.2015, Dinar će sutra biti jači prema evru 0,2 odsto, nakon što je Narodna banka Srbije (NBS) na Međubankarskom deviznom tržištu kupila 60 miliona evra, i zvanični kurs iznosiće 120,2205 dinara za evro, saopštila je NBS.\nVladavina zakona i sud za ratne zločine na Kosovu\n23:26, 23.02.2015, Evropski parlament (EP) ocenio je danas u Briselu da nova vlada Kosova mora snažno da se posveti jačanju vladavine prava i pravosuđa, suzbijanju korupcije i organizovanog kriminala na svim nivoima, i strukturnim ekonomskim reformama i zapošljavanja.\nNBS: Aranžman potvrda kredibilne politike\n23:00, 23.02.2015, Odobravanje aranžmana MMF-a predstavlja pozitivan signal za potencijalne investitore u Srbiju, kao i pokazatelj da Vlada i Narodna banka Srbije vode kredibilnu ekonomsku politiku, saopštava NBS.\nOptužnica protiv Matićeve zbog zloupotreba u SIEPA\n22:35, 23.02.2015, Tužilaštvo za organizovani kriminal podiglo je optužnicu protiv bivše ministarke za telekomunikacije Jasne Matić i njenih saradnika zbog sumnje da su malverzacijama u Agenciji za promociju izvoza i stranih ulaganja (SIEPA) oštetili budžet Srbije, rečeno je večeras Tanjugu u tom tužilaštvu.\nMeuči: Na Kosovu niko ne želi Euleks\n22:26, 23.02.2015, Šef Euleksa Gabrijel Meuči kaže da niko na Kosovu ne želi tu evropsku misiju, a najmanje je žele kosovski političari.\nEvropol: Boljom saradnjom protiv pretnji terorizma\n22:04, 23.02.2015, Šef policije Evropske unije Rob Vejnrajt rekao je danas da obaveštajne službe i policije širom Evrope treba bolje da sarađuje u borbi protiv terorističkih pretnji.\nPutin: Rat sa Ukrajinom nije realan scenario\n21:50, 23.02.2015, Ruski predsednik Vladimir Putin izjavio je danas da ne postoje velike šanse za rat sa susednom Ukrajinom.\nZemljotres potresao Madrid\n21:37, 23.02.2015, Zemljotres jačine 5,2 stepena Rihterove skale potresao je centralne delove Španije, uključujući i Madrid, ali zasad nema izveštaja o eventualnoj šteti ili povređenima.\nTasovac najavio projekat "Gradovi u fokusu"\n21:02, 23.02.2015, Ministar kulture i informisanja Ivan Tasovac izjavio je večeras da će od iduće godine biti otvoren poseban konkurs "Gradovi u fokusu" na koji će moći da se prijave lokalne samouprave kako bi unapredile rad svojih institucija kulture.\nLavrov: SAD guraju Bliski istok u haos iz interesa\n20:35, 23.02.2015, Šef ruske diplomatije Sergej Lavrov optužio je SAD da guraju Bliski istok u "haos" i da podstiču jačanje ekstremizma kako bi zadovoljile svoju želju da vladaju svetom.\nOd sutra povratak građana Kosova iz zemalja EU\n19:30, 23.02.2015, Iz Ministarstva unutrašnjih poslova u Vladi Kosova potvrdili su za RSE da će u utorak biti vraćeno 80 građana Kosova iz različitih država EU. Oni će sleteti na međunarodnom aerodromu u Prištini.\nVujović: Priznanje za napore Vlade\n19:28, 23.02.2015, Ministar finansija Srbije Dušan Vujović rekao je da je odobrenje MMF za aranžman iz predostrožnosti priznanje za napore koje je uložila Vlada Srbije.\n« 1 ... 4046 4047 4048 4049 4050 4051 4052 4053 4054 ... 4623 »\n21:54 Dizajner vijadukta u Đenovi još 1979. upozorio na rđu\n21:02 Grom ubio muškarca u moru kod Splita\n20:00 Ponovo se obrušio potporni zid na Koridoru 10\n19:05 Požari u Splitu, policija tvrdi da su podmetnuti\n18:32 Srušio se krov fabrike u Rusiji, ima poginulih i povređenih\n17:39 Republika Srpska želi nezavisnu komisiju o Srebrenici\n17:24 Nemačka poziva na stvaranje saveza bez Amerike\n17:20 Američki studenti u Srbiji videli nešto o čemu ih nisu učili\n16:49 Nestao sudija u Zrenjaninu\n16:46 Svetski dan helikoptera obeležen spektaklom u Dobanovcima\n16:18 Obustavljena potraga za nestalima u urušavanju vijadukta\n16:16 Italija preti da će vratiti migrante u Libiju\n15:49 Rizik od mogućeg rušenja 840 mostova u Francuskoj\n15:37 U Antaliji otovoren konzulat Srbije\n15:25 Mostovi na Koridoru 10 pred vanrednom kontrolom\n15:13 U Prilužju proslavljena hramovna slava\n14:33 Opozicija napada Vučićevo nastojanje da se dodje do kompromisa\n13:18 Proslava Klintonovog rođendana u Prištini\n12:07 Obeleženo Preobraženje u manastiru Budisavci\n10:29 Zadržavanja na Merdaru pet sati, na Beloj Zemlji sat vremena\n08:41 Đurić: Ako bude rešenja Srbima više teritorija, novca i prava\n08:16 Cipele "mejd in Kosovo" usred Beograda\n19:24 Ulaganja Srbije u HE Gazivode vredna milion evra\n17:11 Jovanovi čvrsti koraci muzičkim putem\n15:11 Na prelazima Bela Zemlja i Merdare višesatna čekanja\n14:48 Humanitarna akcija za decu sa posebnim potebama


OFK Beograd u službi srpskog fudbala - Sportske.net\nOFK Beograd u službi srpskog fudbala\nTrener fudbalera OFK Beograda Dejan Đurđević rekao je da će mladi igrači koji konkurišu za mesto u reprezentaciji do 20 godina biti pošteđeni u završnici šampionata kako bi bio smanjen rizik od njihovih povreda.\nJSL - ''Zmajevi'' sve bliži opstanku, Pazarci sve dalje od Evrope!Đurđević očekuje tri boda protiv "fenjeraša"JSL - Ko će u niži rang?JSL - Opet derbi, al' u Novom SaduJSL - Opet derbi, al' u Novom Sadu\nFudbaleri OFK Beograda došli su u poziciju da se bore za izlazak u Evropu a eventualnom pobedom nad Radničkim iz Niša nastavili bi da napreduju na tabeli.\nUoči duela 27. kola Jelen Superlige sa Radničkim trener "Romantičara" Dejan Đurđević pohvalno je govorio o kolegi Rastavcu i istakao da su Nišlije tokom prolećnog dela sezone dokazale svoj kvalitet.\n"Ekipa Radničkog je vrlo iskusna i kvalitetna o čemu govori i broj bodova koji je osvojila tokom prolećnog dela sezone. Imaju kontinuitet dobrih igara i rezultata" rekao je Đurđević.\nOFK Beograd se trenutno nalazi na šestoj poziciji na tabeli sa 38 osvojenih bodova, šest više u odnosu na svog narednog rivala koji je osmi na tabeli.\n"Pokušaćemo da igra protivničke ekipe ne utiče na nas. Na Kraburmi igramo jako dobro, nismo primili gol tokom prolećnog dela sezone i verujem da možemo do pobede i nova tri boda" dodao je Đurđević.\nStrateg "Romantičara" osvrnuo se na činjenicu da će u završnici sezone određeni mladi igrači biti na poštedi zbog toga što ih krajem maja očekuju obaveze u nacionalnom timu koji će igrati na Mundijalu.\n"Prvenstvo se bliži kraju i želimo da donesemo dobre odluke po klub i srpski fudbal. Mladi reprezentativci koji idu na Svetsko prvensto neće biti izloženi riziku kako se ne bi dogodilo da zbog povrede propuste tako veliko takmičenje" zaključio je Švaba.\nUtakmica 27. kola Jelen Superlige između OFK Beograda i Radničkog iz Niša igra se u subotu, 9. maja od 17 časova.


Neđo Trninić - Blic Online\n"NA UCENE NE PRISTAJEMO" Sindikalci "Željeznica" najavili prijave, resorni ministar im OVAKO odgovorio\nMinistar saobraćaja i veza Republike Srpske Neđo Trninić kaže da mu nije najjasniji stav sindikata “Željeznica Srpske” da će podneti prijave protiv odgovornih za nesavesno poslovanje i višemilionsku štetu kada je reč o isplati toplog obroka i regresa, ali smatra da ako neko ima saznanja o krivičnim delima i zloupotrebama, treba da podnosi krivične prijave, na čelu sa njim.\nMinistar saobraćaja i veza Republike Srpske Neđo Trninić izjavio je Srni da odluke Vlade o garancijama za zaduženja za Železnice Republike Srpske i za autoput Banjaluka-Doboj nisu ništa novo i nisu na štetu Srpske, kao i da imaju podršku Predsedništva i Saveta ministara BiH, te se nada podršci i u Narodnoj skupštini.\nRukovodstvo Olimpijskog centra „Jahorina“ optužuje ministra saobraćaja i veza RS da ugrožava turističku sezonu na ovoj planini.\nMinistar saobraćaja i veza Republike Srpske Neđo Trninić izjavio je da se Srpska drži svojih strateških dokumenata i prostornog plana kojim su definisani pravci brze ceste od Sarajeva do Beograda i koridor “Pet ce” i da ne očekuje ništa od radne grupe u vezi sa brzom cestom Sarajevo-Beograd, a koja bi trebalo da počne s radom sledeće sedmice.\nMinistar saobraćaja i veza Republike Srpske Neđo Trninić ocenio je da radnici preduzeća "Železnice Republike Srpske" /ŽRS/ nemaju razloga da štrajkuju glađu jer im se plate redovno isplaćuju i pozvao ih da se vrate na posao.\nMi ne možemo više da smatramo da je naš partner Neđo Trninić, koji je ovde u ime DNS glavni čovek, tako da će naša podrška za ono što jeste – ministar u Vladi Srpske – biti uskraćena, to je u Bratuncu poručio Milorad Dodik, predsednik Republike.\nDodik: DNS nije naš partner u Bratuncu\nPredsednik SNSD Milorad Dodik istakao je da Opštinski odbor SNSD Bratunac predstavlja glas razuma i istinski glas srpskog naroda na području ove opštine, s obzirom na lokalne politike DNS i SDS koje su najznačajniji politički značaj dale SDA koja je u političkoj manjini.\nTrninić: Protest radnika ŽRS prestao zahvaljujući Dodikovom autoritetu\nMinistar saobraćaja i veza Republike Srpske Neđo Trninić rekao je da su se radnici "Železnica Srpske" /ŽRS/ odlučili da prekinu protest i blokadu pruge u Banjaluci, zahvaljujući autoritetu i popularnosti predsednika Republike Milorada Dodika, koji ih je posetio i garantovao im isplatu dugovanja.\nTrninić: Nema razloga za proteste radnika ŽRS\nMinistar saobraćaja i veza Republike Srpske Neđo Trninić izjavio je danas da ne podržava najavljene proteste sindikata radnika "Železnica Republike Srpske" jer nema razloga za njihovo održavanje.\nSindikati ŽRS ne odustaju od mirnih protesta\nPredstavnici sindikalnih organizacija "Železnica Republike Srpske" /ŽRS/ ne odustaju od mirne protestne šetnje koju su najavili za 3. mart u Doboju zbog neisplaćenih plata i ostalih dugovanja prema radnicima, nove sistematizacije radnih mesta, te neisplaćivanja izvršnih presuda.\nTrninić: Primena Pravilnika o licencama za vozače odgođena za kraj aprila\nMinistar saobraćaja i veza Republike Srpske Neđo Trninić rekao je danas u Sarajevu da je do 30. aprila odgođena primena Pravilnika o uslovima za izdavanje licence i kvalifikovane kartice vozača.\nBRIGA O PORODICI Ministar najbolje zna šta su državne jasle\nTijana Trninić, snaha ministra saobraćaja i veza u Vladi RS Neđe Trninića, pre nekoliko dana je zaposlena u Područnoj jedinici Geodetske uprave RS u Srebrenici, saznaje „EuroBlic“.


Infracrveni laser Vitra 810 - Medicinska Oprema Trivax\nVitra 810 je višenamenski infracrveni laser koji poseduje Single Spot i SubLiminal modove rada, ergonomski i jednostavan za upotrebu.\nKada se koristi za tretman glaukoma, Vitra 810 nudi novi postupak lečenja primenom subthreshold ciklofotokoagulacije koji je nazvan ”SubCyclo” i primenjuje se u slučajevima kod naprednog i završnog stadijuma bolesti.\nInfracrvena talasna dužina od 810nm za transskleralne tretmane.\n”SubLiminal Subthreshold” režim rada koji dodatno smanjuje dejstvo na okolno tkivo.\nNerazorna ”SubCyclo” procedura poboljšava uveoskleralnu drenažu kod glaukoma.\nVitra 810 ima dve kliničke primene i to kod lečenja glaukoma i tretmana retine.\nPrimena je moguća u vidu četiri sistema pomoću laserskih ”SubCyclo” ili Endo sondi , adaptera za špalt lampu, adaptera za indirektni oftalmoskop LIO (Keeeler ili Heine) i ekskluzivnog Quantel Medical adaptera za OP mikroskop (Carl Zeiss ili Leica).


Grad je doneo odluku: Poznato koja firma će naslediti "Bus plus"\nJavni poziv za ovaj posao objavljen na kraju 2020. godine, a do isteka roka – 25. februara stigla je i zajednička ponuda Bus Logika iz Požarevca i Pente iz\nGrad Beograd doneo je odluku da dodeli ugovor za eksploataciju i održavanje sistema za naplatu karata i upravljanje vozilima u javnom linijskom prevozu grupi ponuđača “Kentkart” koji je ponudio da taj posao radi za 8,79 milijardi dinara, sa PDV-om 10,55 milijardi.\nU odluci gradskog Sekretarijata za javni prevoz, objavljenoj na portalu javnih nabavki, navodi se da su u konzorcijumu “Kentkart” dve firme iz Istanbula i jedna iz Beograda.\nJavni poziv za ovaj posao objavljen na kraju 2020. godine, a do isteka roka – 25. februara stigla je i zajednička ponuda “Bus Logika” iz Požarevca i “Pente” iz Pule koji su ponudili da taj posao rade za 8,9 milijardi dinara (10,68 milijardi sa PDV-om).\nOva ponuda je odbijena, jer je prema oceni komisije neprihvatljiva pošto nije u skladu sa zahtevima iz konkursne dokumentacije.\nNavedeno je da nije dostavljeno sredstvo obezbeđenja za ozbiljnost ponude – bankarska garancija, te da ponuđač ne ispunjava finansijski, ekonomski, tehnički i stručni kapacitet.\nKo je naslednik “Bus plusa”: Sutra će biti poznato kojoj firmi će građani plaćati za vožnju u javnom prevozu\nPosao dodeljen ugovorom obuhvata održavanje hardvera (opreme) koja je vlasništvu Grada Beograda i softvera za koji Beograd ima pravo korišćenja, te usluge u vezi sa kontrolom putnika, organizovanja prodajne mreže, prodaje karata i dopuna, kao i izdavanje kartica.\n"Bus plus" Firma "Kentkart" gradski prevoz Naplata karata Sekretarijat za saobraćaj


ISPLIVALA TAJNA REŽIJA ZA EVROSONG: Putin pobesneo, Amerikanci promenili pravila da bi Ukrajina pobedila | WebTribune\nHome IZBOR ISPLIVALA TAJNA REŽIJA ZA EVROSONG: Putin pobesneo, Amerikanci promenili pravila da bi Ukrajina pobedila\nDok Obamin režim nagomilava svoju vojsku na zapadnom frontu skoro svake nedelje, rusko ministarstvo spoljnih poslova besni iz drugog razloga, a to je činjenica da su Amerikanci uspeli da infiltriraju svoju propagandu u Evroviziju.\nPrva Evrovizija je održana 1956. godine i predstavlja najduže godišnje međunarodno televizijsko muzičko takmičenje evropskih država koje je pokrenuto kako bi se oživela kultura nakon ratova koji su razorili evropski kontinent.\nEvrovizija postoji već 60 godina, a kontroverzni uspeh ovog takmičenja leži u doktrini da za najbolju pesmu glasaju obični građani evropskih država, da pevači i njihove pesme ne prikazuju nacionalističke teme i da pobednik svakog takmičenja održava naredno takmičenje u svojoj državi.\nMeđutim, prošle godine je osmišljen plan da se u Evroviziju unese seme mržnje kada se predsednik Obama 4. maja 2015. godine sastao sa Samnerom Marejem Rotstajnom.\nTokom tog sastanka, predsednik Obama je urgirao na Rotstajna da iskoristi svoju medijsku moć i spreči Rusiju da pobedi na Evroviziji 2016. godine, pošto je ruski kandidat, Sergej Lazarev, bio glavni favorit.\nPored predsednika Obame, Evropska unija se takođe plašila da bi Rusija mogla da pobedi na takmičenju jer bi to značilo da bi se iduća Evrovizija održavala u Rusiji koja trenutno i nije baš na najboljem glasu u Evropi.\nKako bi se sprečila pobeda Rusije na ovogodišnjoj Evroviziji, Rotstajn je angažovao svoje veze i omogućio da se Evrovizija ove godine emituje i u SAD po prvi put, što je dovelo do nastanka jednog sporazuma samo par dana pre nego što je program emitovan.\nSmatra se da je on platio organizatorima Evrovizije 20 miliona dolara za pravo da se ona emituje u SAD, ali uz uslov da se promene neka pravila takmičenja.\nMeđu tim pravilima je i menjanje strukture glasanja po prvi put u 60 godina kako bi glasovi žirija nadglasali glasove publike i kako Rusija ne bi pobedila na takmičenju.\nIako je ruski pevač Sergej Lazarev dobio najviše glasova, ukrajinska pevačica Suzana Džamaladinova (Džamala) je proglašena pobednicom zbog ove promene pravila.\nOno što je još gore jeste da je po prvi put na ovom takmičenju omogućeno učesniku da peva pesmu sa političkom temom\nDžamalina antiruska pesma pod nazivom 1944 je po rečima svih stručnjaka zaslužila da bude diskvalifikovana zbog svoje političke prirode, ali organizatori Evrovizije su procenili da je u pitanju samo pesma posvećena Džamalinoj baki i da ne treba da bude diskvalifikovana.\nMeđutim, navodi se da su pravi motivi Džamale za pevanje ove antiruske pesme otkriveni u tajnom telefonskom razgovoru kada je ona govorila sa ukrajinskim ministrom kulture i rekla da moraju biti „mudri i pažljivi“ kako niko ne bi otkrio „skrivenu stranu“ pesme.\nSa uništenjem Evrovizije od strane predsednika Obame uništen je i poslednji trag evropskog jedinstva koje se već neko vreme nalazi na ivici uništenja. Mnoge nacije Evrope se nalaze na ivici ekonomskog kolapsa, a s raspadom Evrope ljudi će živeti još bednije nego što su živeli do sada.\nTekst britanskog Gardijana o Đinđiću koji nije objavljen u Srbiji\nPredskazanje terorista Islamske države: Poslednja bitka sa Evropom će biti u Rimu koji ćemo spaliti


Ostvaren rast premije Triglav Grupe | Centar za Osiguranje\nNaslovna » Vesti » Rast premije Triglav Grupe\nSLOVENIJA • U prvoj polovini godine ostvaren rast premije Triglav Grupe i dobiti pre oporezivanja.\nPorast procenta tržišnog učešća učvršćuje petu poziciju TOBG na kompetitivnom srpskom tržištu.\nRast premija i povoljni štetni događaji\nGrupa je u prvoj polovini godine fakturisala 630 miliona evra konsolidovane bruto premije (indeks 110). Rast premija ostvaren je na većini tržišta te je uglavnom bio iznad rasta celokupnog tržišta. U Sloveniji, u kojoj Triglav ima 76-postotni udio konsolidovane premije, rast premije iznosio je u proseku 8% (rast tržišta bio je 7%), a na tržištima van Slovenije 10%. Grupa je ostvarila rast premije u svim segmentima osiguranja – u segmentu imovinskih osiguranja rast je iznosio 10%, kod zdravstvenih osiguranja 21%, dok su premije životnih i penzijskih osiguranja bile više za nešto manje od jedan posto. Štetni događaji su u prvoj polovini godine bili relativno povoljni, pa su fakturisani bruto iznosi šteta u Triglav grupi iznosili 335 miliona evra (indeks 102), a procenjena vrednost masovnih štetnih događaja bila je 4,9 miliona evra (prvenstveno kao posledica nevremena s gradom u junu mesecu u Sloveniji). Kombinovani koeficijent Grupe iznosio je povoljnih 93,2%, što je prvenstveno odraz poboljšanja koeficijenta šteta.\nDobar poslovni rezultat\nGrupa je u prvoj polovini godine ostvarila 41,7 miliona evra dobiti pre oporezivanja, što je za 17% više nego u istom periodu lane. Postignuti rezultat posledica je višeg rasta neto prihoda od premija osiguranja, te rasta neto rashoda za štete iz imovinskih osiguranja i realizovanih viših prinosa od finansijskih ulaganja.\nGrupa raspolaže sa investicionim portfoliom u visini od 3,2 milijarde evra. Njime upravlja relativno kozervativno i sa ciljem očuvanja njenih visokih kreditnih rejtinga. Prinosi od ulaganja (bez prinosa ulaganja životnih osiguranika koji preuzimaju investicioni rizik) iznosili su u prvoj polovini godine 51,4 miliona evra. U poređenju sa prošlom godinom bili su viši prvenstveno zbog ostvarene više neto dobiti od prodaje finansijskih sredstava i viših neto prihoda zbog promene fer vrednosti. S druge strane se zbog niskih kamatnih stopa neto prihodi od kamata neprestano smanjuju. Zbog daljeg spuštanja kamatnih stopa društvo je na sektoru životnih osiguranja iz naslova testa adekvatnosti oblikovalo dodatne bruto tehničke rezerve u visini od 8,6 miliona evra, što je u istom iznosu smanjilo učinak finansijskih prinosa na iskazani poslovni rezultat.\nPovećan obim sredstava kojima se upravlja za klijente\nNa polovini godine Triglav grupa je sa svojim društvom Triglav Skladi i, sa ove godine preuzetim društvom ALTA Skladi, imala udeo od 34,4% na tržištu u segmentu uzajamnih fondova u Sloveniji i time je došla na vodeće mesto. Krajem juna je u uzajamnim fondovima upravljala sa 947,8 miliona evra neto vrednosti sredstava, odnosno s 12% više nego krajem 2018. Sredstva individualnog upravljanja imovinom iznosila su 73,7 miliona evra (indeks 147).\nPredsednik Uprave Zavarovalnice Triglav Andrej Slapar je rekao: Triglav grupa sa svojih više od 5 hiljada saradnica i saradnika u regionu raspolaže sa visokim kreditnim rejtingom »A«, dobijenih od priznatih agencija za kreditni rejting. Grupa ima čvrst položaj i posluje u skladu sa zacrtanom strategijom rasta i razvoja. Zadovoljni smo sa postignutim i uzimajući u obzir predviđene prilike do kraja godine potvrđujemo svoju prognozu planiranog godišnjeg rezultata.\nI u prvoj polovini 2019. godine zadržavamo pozitivan trend rasta i ostvarujemo planske veličine. Pažljivo i sistematski smo radili na uvođenju novih digitalnih servisa za naše klijente. Već tokom leta olakšaćemo pristup uslugama osiguranja čitavom našem tržištu po uzoru i uz pomoć našeg matičnog preduzeća Triglav grupe. U nastavku godine planiramo da zadržimo uspešan trend poslovanja uz dalji razvoj i unapređenje kanala prodaje, izjavio je gospodin Dragan Marković, predsednik Izvršnog odbora Triglav osiguranja u Beogradu.\nTagovi: #osiguranje #triglav #trglav osiguranje #triglav srbija


Отворене пријаве за први круг конкурса ШтаНамТешко - Народни парламент\nNarodni parlament > Vesti > Otvorene prijave za prvi krug konkursa ŠtaNamTeško\nU ponedeljak 26. avgusta zvanično je počeo prvi krug konkursa “Šta Nam Teško“. Kroz ovaj konkurs će do kraja 2019. godine biti podržano 135 #ŠtaNamTeško akcija širom Srbije iznosom od 20.000 do 48.000 dinara po projektu, a ukupno sa čak 6.5 miliona dinara!\nSvi detalji konkursa kao i smernice za konkurisanje nalaze se na platformi mladisuzakon.rs i možete ih pročitati klikom OVDE\nKako je program Mladi su zakon preko 10 godina posvećen stvaranju podsticajnih uslova za volontiranje i aktivizam mladih konkurs “Šta Nam Teško“ u potpunosti je prilagođen upravo ciljnoj grupi. Zbog toga je u okviru programa razvijen i program mentorske podrške čiji je cilj da mladima koji bi želeli da urade nešto korisno u svojoj zajednici a pritom nemaju prethodnog iskustva pre svega pruži podršku o omogući da jedna od 135 #ŠtaNamTeško akcija koju će izvesti bude i proces učenja. Dovoljno je da mladi pročitaju uslove konkurisanja na linku OVDE, promisle o ideji koju imaju i kontaktiraju mentora ili mentorku koji su zaduženi za njihov okrug a oni će im pomoći da do isteka roka za konkurisanje svoju ideju pretoče u prijavni formular i prijave se za učešće. Kako izgleda prijavni formular možete pogledati na linku OVDE.\nSvi kontakti mentora i mentorki, kao i okruzi za koje su zaduženi, nalaze se na linku OVDE.


Tesna pobeda koalicije Možemo u Severnoj Makedoniji | EurActiv Serbia\nTesna pobeda koalicije Možemo u Severnoj Makedoniji\nLider vladajuće SDSM Zoran Zaev izjavio je da je njihova koalicija "Možemo", "pobednička" na vanrednim parlamentarnim izborima u Severnoj Makedoniji jer su građani izabrali "bolje danas i bolje sutra".\n"Uspeli smo narode moj! Sa ubedljivom i stabilnom prednosti. U ovom trenutku sa tri mandata pred VMRO DPMNE, sa mogućnosti za još jedan ili dva više", rekao je on 16. jula oko 1.30 na konferenciji za novinare u prisustvu nosilaca izbornih lista koalicije "Možemo".\nZaev, koji je najavljen kao mandatar za novog premijera Severne Makedonije, rekao je da kolacija "Možemo" pobeđuje jer su građani "izašli i glasali za sigurnu budućnost, za zajedništvo i solidarnost, za ekonomski patriotizam, za red i pravdu".\n"Građani su izaši i izabrali bolje danas i bolje sutra. Put napred je potvđen. Opasnosti smo kazali jasno – ne! Imsli smo izbore kakvi dolikuju zemlji članici NATO, koja grabi ka EU. Mirne, dostojanstvene, slobodne i demokratske", rekao je lider SDSM.\nNekoliko minuta pre obraćanja Zaeva, generalni sekretar opozicione VMRO DPMNE Igor Janušev je izjavio da je "izborna trka jako tesna" i da ta partija "ulazi u trku za formiranje nove vlade".\n"VMRO DPMNE ulazi u trku za formiranje nove vlade zato što je postojeće istrošena i vreme je za promene", rekao je Janušev.\nPrethodno je oko ponoći šef Izbornog štaba SDSM Ljupčo Nikolovski prvi proglasio pobedu koalicije "Možemo" na vanrednim parlamentarnim izborima u Severnoj Makedoniji, održanim u sredu.\nDIK: SDSM 46 mandata, VMRO DPMNE 44, DUI 15, AA 12\nKoalicija oko vladajuće SDSM "Možemo" osvojila je najviše glasova na vanrednim parlamentarnim izborima u Severnoj Makedoniji i 46 mandata, prvi su nezvanični rezultati Državne izborne komisije (DIK).\nKako je objavljeno na sajtu DIK, "Možemo" je dobila 36,12% glasova i imala bi u parlamentu 46 poslanika, dok je koalicija najveće opozicione partije VMRO DPMNE "Obnova Makedonije" dobila 34,85% glasova i 44 poslanika u parlamentu sa ukupno 120 mesta.\nAlbanske partija Demokratska unija za integraciju (DUI) ima 11,3% osvojenih glasova i 15 mandata, koalicija Alijansa za Albance i Alternativa sa 8,57% glasova i 12 mandata, a Demokratska partija Albanca (DPA) 1,52% glasova i jednog poslanika, prenela je agencija MIA.\nPrema simulaciji DIK, prvi put bi u parlament Severne Makedonije ušla partija "Levica" sa dva poslanika, koja je prema nezvaničnim podacima dobijenim elektronskim unosom osvojila 4,16% glasova.\nNa vanrednim parlamentarnim izborima u Severnoj Makedoniji koji su održanu 15. jula glasalo je oko 923.000 građana ili oko 51% biračkog tela.


Više od 4.000 ljudi već je čipovano, a to je tek početak - b92 | poslovi.rs\nTokom proteklih godina, u mnogo navrata i sa različitih mesta, moglo se čuti da početak čipovanja ljudi, iz različith razloga i sa različitom namenom, nije tako daleko. Tako nešto se, iz teorije, već preselilo u praksu...\nVeć oko 4.000 ljudi u Švedskoj, nakon što je ta zemlja zakonom regulisala čipovanje, iskoristilo je mogućnost da između palca i kažiprsta jedne od šaka ugrade bio-čip.\nTakav čip svojim "nosiocima" u toj severnoevropskoj zemlji omogućava da npr. plaćaju karte u prevozu elektronskim putem ili da otvaraju vrata na dodir tako što šaku samo prislone na bravu.\nMnogi su, međutim, na čipovanje pristali iz medicinskih razloga, piše Brightside. Tako je čip moguće programirati da podseća pacijente na termine kada treba da popiju lek, ali i na to koja je prava kutija lekova koju bi trebalo da uzmu kako ne bi popili pogrešan lek.\nNaravno, sve bočice ili kutije moraju biti označene i "tagovane" posebnim senzorima, koji će čipu omogućiti da pacijentu pomogne da otvori odgovarajuću bočicu.\nČip ugrađen u ruku u stanju je da se ponaša i kao elektronski novčanik, pa se tako može koristiti za plaćanje dodirom umesto platne kartice, zatim vozna karta ili kao senzor za prepoznavanje u različitim situacijama: za ulazak u zgradu, autorizaciju pristupa i slično.\nTakođe, senzori omogućavaju lakše otključavanje automobila, praćenje određenih telesnih funkcija ili kontrolisanje uređaja u okolini, prenosi Sputnik.\nSenzori veličine zrna pirinča, često i nevidljivi, po funkciji su pasivni, što znači da moraju da sadrže unapred zadate operacije ili ubačene podatke, koji kasnije mogu da se očitavaju sa njih iz neposredne blizine, koristeći se Near Field Communication (NFC) tehnologijom.\nNa taj način bezbednost podataka je donekle očuvana, budući da haker ne može da pristupi ničemu, osim podacima sa čipa. Iako to može biti kompromitujuće, kontakt sa čipom nije moguće otvariti ukoliko se neko ne nađe u neposrednoj blizini osobe koja ima ugrađen čip i to tačno uz njegovu ruku.


Sarajevo,18.06.2018.godine – U organizaciji Centralne izborne komisije BiH uz podršku Vijeća Evrope sutra će na Ilidži početi dvodnevna konferencija „U susret Općim izborima 2018.“. Logističku podršku na konferenciji Centralnoj izbornoj komisiji BiH pruža Udruženje izbornih zvaničnika BiH. Konferencija će okupiti oko 150 učesnika – predstavnika općinskih/gradskih izbornih komisija iz 143 općine/grada u BiH. Gosti konferencije su Ambasador Drahoslav Štefánek, šef ureda Vijeća Evrope u BiH, gdin Francois Friederich, šef Odjela za izbornu pomoć i popis, Generalni direktorat za demokratiju, Vijeće Evrope kao i predstavnici OHR-a, OSCE-a i Delegacije EU u BiH.\nTeme konferencije su izmjene i dopune podzakonskih akata Centralne izborne komisije BiH, vremenski plan izbornih aktivnosti, imenovanje biračkih odbora, akreditacija posmatrača, prijem izbornog materijala, izborni dan i pravilno objedinjavanje izbornih rezultata.\nSarajevo,14.02.2019 godine – C\nSarajevo,08.02.2019 godine – Danas je Centralna izborna komisij\nSarajevo,08.02.2019 godine – Danas je Centralna izborna k\nSarajevo, 07.02.2019.godine - Na konferenciji Udruženja izbornih zvan\nSarajevo,07.02.2019 godine – Danas je Centralna izborna komisij


Centralna izborna komisija je objavila preliminarne rezultate drugog kruga izbora za predsednike opština, prema kojima je Demokratska partija Kosova pobedila u deset opština.\nU opštini Prizren prema rezultatima CIK-a dvojica kandidata su dobila po 50 odsto glasova i, prema rečima predsednice CIK-a Nestrin Lushta, o pobedniku u toj opštini će odlučiti uslovni glasovi i glasovi osoba sa posebnim potrebama bude kandidat DPK.\n“U opštini Prizren kandidat Ramadan Muja iz DPK je osvojio 24.982 glasa, dok je Hanefi Muharremi iz DSK osvojio 24.940 glasova i procenat je 50 prema 50. To znači da će se posle prebrojavanja uslovnih glasova znati ko je dobio više glasova”, rekla je Lushta.\nPotpredsednik DSK, Lutfi Haziri je danas od predsednice CIK-a zatražio da se glasačke kutije iz opštine Prizren blokiraju, da se prebrojavanje uslovnih glasova za ovu opštinu izvrši javno i uz prisustvo predstavnika obeju partija, kako se konačni rezultati ne bi dovodili u pitanje i kako bi bili u skladu sa voljom građana koja je izražena na izborima.\nInače, Demokratski savez Kosova je pobedio u pet opština, sa mogućnošću da kao i DPK bude pobednik u opštini Prizren, dok je Alijansa za budućnost Kosova pobedila u tri opštine.\nU opštini Štrpce pobednik je kandidat Samostalne liberalne stranke Kosova, dok je u opštini đeneral Janković pobedio nezavisni kandidat.\nU novoformiranim opštinama sa srpskom većinom, Gračanica, Klokot i Ranilug su pobedili kandidati SLS odnosno nezavisni kandidat u opštini Ranilug.


Nove oznake za gorivo u Evropi - Progovori o pregovorima\nNove oznake za gorivo u Evropi\nU Srbiji će od 12. oktobra početi da se primenjuje direktiva Evropske unije o novom uniformnom obeležavanju goriva, koja treba da harmonizuje identifikaciju goriva u celoj Evropi, izađe u susret sadašnjim i budućim potrebama evropskog tržišta i obezbedi širi pristup alternativnim gorivima. Distributeri širom Evrope kažu da će verovatno biti potreban izvesni prelazni period i da nove oznake možda neće osvanuti istog dana na svim pumpama.\nEtikete različitog oblika sa novim oznakama goriva biće obavezne na benzinskim pumpama i na novim vozilima svih kategorija, koja budu proizvedena od 11. oktobra 2018. godine.\nDirektiva 2014/94/EU Evropskog parlamenta i Saveta važiće u svih 28 članica Unije, kao i u Srbiji, Makedoniji, Turskoj, Islandu, Lihtenštajnu, Norveškoj i Švajcarskoj. Velika Britanija bi posle Bregzita trebalo da odluči o primeni direktive.\nPored obavezne jedinstvene etikete standardizovanog formata, na pumpama će moći da budu istaknute i dodatne informacije na nacionalnim jezicima, koje će korisnicima pomoći da pravilno izaberu gorivo.\nEtikete će na benzinskim pumpama morati da se nalaze na spremniku za gorivo i na vrhu pištolja za točenje goriva.\nEtikete za dizel gorivo ubuduće će biti četvrtastog oblika sa oznakom B7 i B10, u zavisnosti od postotka biogoriva u dizelu, i XTL za sintetička dizel goriva.\nEtikete za benzin biće okrugle, sa natpisom E5, E10 ili E85, pri čemu brojevi označavaju postotak bioetanola u mešavini goriva.\nTečni gas koji se koristi kao pogonsko gorivo imaće etiketu u obliku romba i oznake H2 za vodonik, CNG za komprimovani prirodni gas, LPG za tečni naftni gas i LNG za tečni prirodni gas.\nIako bi iz upotrebe trebalo da nestanu stare oznake, gorivo će u osnovi ostati isto pa tako oznake za benzin E5 i E10 odgovaraju dosadašnjim oznakama SP98 i SP95.\nDistributeri su, ipak, ukazali da će verovatno biti potreban izvesni prelazni period i da nove oznake možda neće osvanuti istog dana na svim pumpama.


Članovi Socijalno-ekonomskog saveta spore se oko izveštaja o sindikalnim pravima u RGZ\n► Članovi Socijalno-ekonomskog saveta spore se oko izveštaja o sindikalnim\nČlanovi Socijalno-ekonomskog saveta (SES) Srbije složili su se danas samo oko jedne tačke dnevnog reda od 19, a to je da treba uraditi strategiju razvoja ekonomije od 2020. godine do 2050, a najviše sporenja izazvao je izveštaj o kršenju sindikalnih prava u Republičkom geodetskom zavodu (RGZ) i zahtev za ukidanje kaznenih poena za prevremeni odlazak u penziju.\nPredsednik sindikata UGS "Nezavisnost" Zoran Stojiljković rekao je da je "na sednici SES-a vladalo ljubazno nerazumevanje oko ključnih stvari koje su bile na dnevnom redu".\n"Izveštaj komisije koja je formirana da utvrdi da li su se kršila prava radnika RGZ koji su učestvovali u protestu početkom godine je školski primer kako se oni pišu, a da se ne donese zaključak", rekao je Stojiljković i precizirao da će ga koristiti na fakultetu za izučavanje kako se izbegava donošenje odluka.\nRadnici RGZ početkom godine štrajkovali su zbog naglog povećanja obima poslova i načina obračuna plata, a prekinuli su ga potpisivanjem sporazuma koji je prihvatila i Vlada Srbije i koji predviđa da zbog toga neće biti kažnjavani.\nStojiljković je rekao da je "taj papir pun praznina i da nije navedeno ništa o razlozima kršenja sporazuma, kažnjavanju i premeštanju radnika".\nIstakao je da je nezadovoljan i zbog toga što je Vlada opet odbila zahtev sindikata da se obezbedi četiri miliona evra godišnje za ukidanje kaznenih poena za 43.000 ljudi koji su otišli u preveremnu penziju, ne svojom voljom, već zbog stečaja firmi, "a obezbeđena je pomoć za oko 100 miliona evra za građane koji su podigli kredite u švajcarcima".\nOn je upitao "da li će se odluka o kaznenim poenima promeniti ako se zaključi da je potrebno zbog izbora".\nNadležno Ministarstvo prosvete, nauke i tehnološkog razvoja, prema njegovim rečima, nije poslalo svoje predstavnike na sednicu SES-a da obrazloži Predlog zakona o dualnom modelu studija u visokom obrazovanju zbog čega nije ni razmatran, a uprkos tome Ministarstvo ga je prosledilo Vladi.\n"Stručna javnost koja je imala prilike da vidi predloženi zakon rekla je da je 'biser' to što predviđa praksu studentata od prve godine tako što će 50 odsto časova provesti u neindetifikovanim institucijama", rekao je Stojiljković.\nPredsednik Saveza samostalnih sindikata Srbije (ŠŠ) Ljubisav Orbović rekao je da je Komisija za ispitivanje sindikalnih prava u RGZ osnovana da se ne bi rešio problem kažnjavanja radnika, premeštanjem na druga radna mesta, udaljena do 50 kilometara od mesta stanovanja ili da li se s razlogom privode na saslušanje u policiju.\n"Vlada je ostala nema na kažnjavanje 79 radnika koji su zbog štrajka premešteni na radna mesta, udaljena 40-50 kilometara od mesta stanovanja", rekao je Orbović.\nOn je kazao da je sindikat nezadovoljan i što neka ministarstva nisu prihvatila obavezu potpisivanja kolektivnog ugovora u komunalnim službama sa obrazloženjem da bi to opteretilo privatne firme.\nOrbović je kazao da je to neprihvatljivo kada se zna da u Srbiji ima ozbiljnih svetskih firmi u kojima je potpisan kolektivni ugovor.\nMinistar za rad, zapošljavanje boračka i socijalna pitanja Zoran Đorđević rekao je da kazneni poeni za ljude koji su otišli u preveremenu penziju protiv svoje volje ne mogu da se ukinu jer su oni dobili otpremnine kada su odlazili iz firme, a drugi razlog je što bi to omogućilo i drugima da odlaze u prevremenu penziju i istovremeno rade.\nĐorđević je rekao da nije bilo pritiska na Komisiju koja je ispitivala stanje sindikalnih prava u RGZ i da je izveštaj dostavljen resornom ministarstvu i da će se "neke stvari ispraviti".\nPočasni predsednik Unije poslodavaca Nebojša Atanacković rekao je da su poslodavci nezadovoljni jer već duže vreme traže da se smanje porezi i doprinosi, ako ne direktno, bar preko parafiskalnih nameta ili cena usluga.\n"Privreda ima opterećenja koja nisu primerena pa čak i cene komunalnih usluga nisu iste za privredu i građane, a pre izvesnog vremena ispitivanjem je utvrđeno da samo dve opštine u Srbiji ne prave razliku u cenama između građana i privrede" rekao je Atanacković.\nDodao je da privrednici od Vlade traže i da se pojača borba protiv rada na crno koji smanjuje konkurentnost onih koji legalno zapošljavaju radnike.\nsocijalno ekonomski savet /\nSindikati RGZ: Reforma se loše sprovodi, nema mera zaštite od epidemije\nSindikati Republičkog geodetskog zavoda (RGZ) danas su ukazali da se reforma te državne institucije ne sprovodi u skladu sa njenim trenutnim kapacitetima i resursima i da u nekoliko gradova u...\nAsocijacija slobodnih i nezavisnih sindikata Srbije (ASNS) zatražila je danas od Vlade uvođenje hitnih mera da bi se sprečilo širenje epidemije koronavirusa.\nRGZ: Digitalizacija katastra devet meseci pre roka\nRepublički geodetski zavod (RGZ) Srbije objavio je danas da je devet meseci pre roka, propisanog Zakonom o postupku upisa u katastar nepokretnosti i vodova, omogućio uvid i preuzimanje ažurnih...\nSindikati RGZ: Ulepšani rezultati digitalizacije iskorišćeni za zaduživanje katastra\nSindikati zaposlenih u Republičkom geodetskom zavodu (RGZ) uputili su pismo premijerki Srbije Ani Brnabić, u kom su izneli svoje primedbe na rad te institucije, i u kom navode da su...\nRGZ: Obim tržišta nepokretnosti se smanjio za 70 odsto\nObim tržišta nepokretnosti u Srbiji smanjio za 70 odsto u odnosu na period pre vanrednog stanja uvedenog zbog pandemije koronavirusa, objavio je danas Republički geodetski zavod (RGZ).\nKorisnici kredita koji ne žele da iskoriste novi moratorijum, odnosno pauzu u otplati, mogu o tome da obaveste svoje banke još danas.


Zvezda počinje takmičenje u Top 16 fazi u Istanbulu protiv Efesa\nBeta 19. decembra 2015. 14:30\nTakmičenje u Top 16 fazi Evrolige košarkaši Crvene zvezde počeće 30. decembra u Istanbulu protiv Efesa, saopštio je danas beogradski klub.\nZvezda je sinoć u Beogradu izborila plasman u drugu fazu takmičenja u Evroligi, pošto je u poslednjoj utakmici Grupe A pobedila direktnog konkurenta, Bajern iz Minhena, sa 85:76.\nPrvu utakmicu u Top 16 fazi crveno-beli će igrati 30. decembra u Istanbulu protiv Efesa, čiji je trener bivši selektor Jugoslavije i Srbije Dušan Ivković.\nU drugom kolu crveno-beli će u Beogradu igrati protiv ekipe takodje bivšeg selektora i najuspešnijeg evropskog trenera Željka Obradovića, turskog Fenerbahčea. Taj meč je planiran za 7. januar na pravoslavni Božić, ali je, kako se navodi u saopštenju, Zvezda i pre utakmice s Bajernom poslala dopis Evroligi u kome je zatražila da, ako se plasira u Top 16, utakmica bude pomerena za 8. januar.\nPosle toga Zvezda će u trećem kolu 14. januara igrati u Atini protiv Panatinaikosa, koga predvodi selektor Srbije Aleksandar Djordjević, a zatim slede utakmice u Beogradu, 21. januara protiv Unikahe i sedam dana kasnije protiv Lokomotive Kuban.\nU šestom kolu 4. februara Zvezda će ponovo igrati u Istanbulu, ali protiv turske Darušafake, a sedam dana kasnije u Beograd će doći zagrebačka Cedevita. Drugi krug počinje 25. februara kada će crveno-beli biti domaćini Efesu, a 3. marta će u Istanbulu igrati protiv Fenerbahčea.\nZvezda će 10. marta ugostiti Panatinaikos, a sedam dana kasnije igraće u Španiji protiv Unikahe. Duel s Lokomotivom na programu je 24. marta u Rusiji, Darušafaka će doći u Beograd 31. marta, a Top 16 fazu Zvezda će završiti u Zagrebu protiv Cedevite 7. aprila.\nZbog zauzetosti Beogradske arene do kraja februara, Zvezda će jedan broj utakmica u Top 16 fazi igrati u hali Pionir.\nKlub je naveo u saopštenju da će zbog ogromnog interesovanja navijača pustiti u prodaju odredjeni broj sezonskih ulaznica i da će se s konkretnim podacima povodom toga oglasiti u ponedeljak.


Sportske vesti rezultati tabele komentari - Sport IN - Treća bronza za Srbiju\nNaslovna Odbojka Vesti iz OSS Treća bronza za Srbiju\nTreća bronza za Srbiju\nMeč između Kine i Srbije posmatralo je 6000 gledalaca a sudili su Suzana Marija Rodrigez Hativa iz Španije i Rožerio Espikalski iz Brazila. Obe ekipe su stegnuto ušle u meč ali Kina nošena navijačima stigla je do prednosti od 18:14 i 22:21. Napadi sjajne Tijane Bošković koja je opet susret završila sa 31 poenom, Srpkinje su vezale seriju od 4:0 i završile set u svoju korist 25:22.\nMuška seniorska reprezentacija Srbije u petak je doputovala sa Pala, Republika Srpska, gde se 12 dana pripremala za XXX EP 2017, koje će se odigrati u Poljskoj od 24. avgusta do 3. septembra. Nikola Grbić, prvi trener seniora Srbije, posle prvog dela priprema dao je igračima slobodan dan a od danas ekipa u Beogradu nastavlja sa pripremama.


CENE HRANE OSVAJAJU VRH | Agroservis\n> CENE HRANE OSVAJAJU VRH\nMeđutim, berza je imala daleko veći posao u servisiranju plasmana mineralnih đubriva sa oko 547.453 tone. Praktično, svako javno ili ovlašćeno skladište u Srbiji najmanje tri puta je imalo poslovni aranžman sa berzom u Novom Sadu.\nGovoreći o prognozama kretanja cena žitarica u ovoj godini, direktor Produktne berze Žarko Galetin je istakao da mi kao zemlja nismo izolovani od cena na tržištu u svetu, a pogotovo ne u regionu.\nPolazeći od toga Galetin je rekao:\n- Moramo biti svesni da hrana više neće biti jeftina i da je neće biti u izobilju. Svetske zalihe žitarica su ispod nivoa, a trgovačke cene se približavaju maksimimu iz 2008. godine, sa dobrim izgledima da budu i prevaziđene.\nUčestvujući u analizama domaćih i svetskih kretanja cena žitarica prof. dr Radovan Pejanović, prorektor Univerziteta u Novom Sadu, rekao je da je zbog pravovremenih i tačnih informacija postojanje Produktne berze od izuzetne važnosti i tom prilikom dodao:\n- Donošenje novog Zakona o robnim berzama za agrar i državu je izuzetno važan poslovni potez, što Produktnu berzu u Novom Sadu može da proizvede u regionalnog partnera mnogih poljoprivrednika. Zbog očekujućeg berzanskog poslovanja, naš Univerzitet priprema kadrove za ovaj posao – istakao je dr Pejanović.\nProduktna berza u Novom Sadu raspolaže sa procenom da će trgovina sojom i kukuruzom biti i ove godine interesantna za ratare, a da će promet pšenice imati dinamično tržište sa visokim, već sada, evidentiranim cenama.(AgroServis)


ПОСЛОДАВЦИ НЕ ВОЛЕ ДИПЛОМЕ ПРИВАТНИХ ФАКУЛТЕТА – ГСПРС Независност\nПОСЛОДАВЦИ НЕ ВОЛЕ ДИПЛОМЕ ПРИВАТНИХ ФАКУЛТЕТА\nНасловна/Новости/Актуелно/ПОСЛОДАВЦИ НЕ ВОЛЕ ДИПЛОМЕ ПРИВАТНИХ ФАКУЛТЕТА\nPoslodavci prednost daju stručnjacima iz državnih visokih škola, iako su diplome državnih i privatnih univerziteta izjednačene.\nDiplome državnih i privatnih univerziteta su izjednačene, ali poslodavci i dalje prednost daju stručnjacima iz državnih visokih škola. Na konkurse se prijavljuju u istoj meri, ali ugovor o radu češće sklope diplomci sa fakulteta koji imaju dugu tradiciju.\n– Iz nekih privatnih škola izlaze kadrovi sa dobrim znanjem, ali ima i onih koji ne ispunjavaju ni minimalne kriterijume. A za državne se, tradicionalno, veruje da daju dobre stručnjake – kaže za ”Novosti” Jadranka Dimov, stručnjak za karijerno vođenje i savetovanje.\n– Kada se nađu dva slična kandidata, verovatno pretegne onaj sa državnom diplomom.\nDragoljub Rajić iz Unije poslodavaca Srbije kaže da ”privatni diplomci” imaju mnogo više prakse, a ljudi sa državnih studija raspolažu većim teorijskim znanjima.\nA pravnici, lekari i profesori sa državnih univerziteta mogli bi, i zvanično, da dobiju prednost pri zapošljavanju u Vladi, ministarstvima, lokalnim samoupravama, bolnicama i školama. Zajednica državnih pravnih fakulteta pokrenula je inicijativu da samo pravnici sa diplomom državnih fakulteta rade kao sudije i državni činovnici.\nSima Avramović, profesor na Pravnom fakultetu i predsednik Saveta Univerziteta u Beogradu kaže da je važno da se uspostave stroži kriterijumi za zaposlene u državnim institucijama, a da zakon koji to reguliše moramo doneti i zbog harmonizacije propisa sa EU:\n– Neće privatni fakulteti da budu diskriminisani. Moći će da školuju kadrove za državnu službu, ali moraće da poštuju visoke standarde kakve sada ima, možda, samo jedan od njih.


Poraz koji nikako ne odgovara Zvezdi - Crvena zvezda info\nFudbal / 2203 pregleda\nPoraz koji nikako ne odgovara Zvezdi\nPrevelike klakulacjie, ali moglo bi dosta toga se iskristališe\nSezona se bliži kraju, a tako se priče o srpskom predstavniku u Ligi šampiona sve više podgrevaju, da li će to biti Zvezda ili Partizan. Crveno-beli jesu u prednosti pred poslednja tri kola, ali loše vesti za njih stižu iz Nemačke.\nNaime, situacija u Bundesligi ne utiče na same kvalifikacije, Zvezda će ukoliko postane šampion svakako krenuti od trećeg kola, ali pitanje je - u kom će šeširu biti ukoliko se i plasira u najelitnije evropsko takmičenje.\nZvezdi je iz ove lige bilo potrebno da Frajburg završi u TOP 4 ekipe kako bi Zvezda bila u trećem šeširu, ali, oni su poraženi, Leverkuzen je pobedio, dok se čeka samo Lajpcig, koji nikako ne sme da savlada Augzburg. Ukoliko u TOP 4 završe i Leverkuzen i Lajpcig, onda će gurnuti Zvezdu za mesto niže.\nNajgori scenario se upravo i desio - Union iz Berlina je demolirao Frajburg sa 4:1, a Leverkuzen je slavio protiv Hofenhajma sa 4:2, dok će Lajpcig igrati protiv Augzburga, gde će eventualnom pobedom ući na četvrto mesto umesto Frajburga pred poslednje kolo.


Dana 03.10.2017. godine Republička agencija za razvoj malih i srednjih preduzeća održala je u Derventi redovan godišnji koordinacioni sastanak sa predstavnicima lokalnih razvojnih agencija i lokalnih zajednica u Republici Srpskoj. Sastanku je pored direktora RARS Marinka Đukić, prisustvovao i pomoćnik ministra za resor malih i srednjih preduzeća Zoran Savić, v.d. direktor Razvojne agencije opštine Modriča Slavko Stojić i predstavnici razvojnih agencija iz više gradova i opština Republike Srpske. Razgovarano je o mogućnostima zajedničke saradnje, naročito u okviru međunarodnih projekata koje provodi RARS.\nUčesnici sastanka upoznati su sa mogućnostima projekta „Uspostavljanje i promocija mentoring usluga za mala i srednja preduzeća na Zapadnom Balkanu“ (faza 2) u čijoj realizaciji učestvuje i Republička agencija za razvoj malih i srednjih preduzeća, a glavni partneri su Japanska agencija za međunarodnu saradnju (JICA) i Razvojna agencija Srbije. Početkom naredne godine dolaze mentori iz Japana koji će obučiti naše buduće mentore koji će pružati mentorske usluge našim preduzećima. Radi se o savjetodavnim uslugama, od uspostavljanja dijagnoze problema u preduzeću, do iznalaženja zajedničkog rješenja – istakao je direktor RARS Marinko Đukić.\nDobru priliku za saradnju on vidi i kod predstojećeg Foruma o internacionalizaciji poslovanja koji 2. i 3. novembra na Jahorini organizuju Republička agencija za razvoj malih i srednjih preduzeća i razvojna agencija Srbije. Centralni dio foruma biće poslovni susreti preduzeća i klastera iz regiona koji se organizuju u okviru Evropske mreže preduzetništva. Razgovaralo se o prijedlozima tema koje bi se razmatrale u okviru radionice a sve s ciljem daljeg unapređenja saradnje i razmjene iskustava.